
1. ÚVOD
 
       Školský vzdelávací program Škola dokorán- Kreatívna a otvorená škola 21. storočia vychádza zo Štátneho vzdelávacieho programu (2023) a alternatívneho medzinárodného Programu Krok za krokom (Step by step), ktorý sa realizuje v 27 krajinách sveta.
Program Krok za krokom je najlepšie zavedeným alternatívnym programom na Slovensku , bol vedecky posúdený odborníkmi z Univerzity Komenského, vyhodnotený a odporučený ako moderný vyučovací program pre ISCED 1. Tento program má veľmi blízko k Integrovanému tematickému vyučovaniu a je plne v súlade s reformou školstva. Vo všetkých cykloch program nadväzuje na organizačné formy a metódy zavedené v 1.cykle s dôrazom na kritické myslenie, skupinovú a projektovú prácu v cykloch 2. a 3.
        Súkromné školy vznikajú na základe snov a ideálov. Tým naším bolo vzdelávanie, ktoré vychádza v ústrety dieťaťu a úzko spolupracuje s rodinou. Rodiča rešpektujeme ako prvého učiteľa dieťaťa a pozývame ho aktívne prežívať život školy. Vnášame  konkurenciu, ponúkame výber, učíme vzájomnej tolerancii. Združujeme aktívnych ľudí, ktorých poslaním a zmyslom života je kvalitný rozvoj školstva a šírenie dobra. Združujeme aktívnych učiteľov, ktorí sa riadia krédom Chalíla Džibrana : „ukážem ti chrám tvojej vlastnej mysle.“ Radi inšpirujeme iných a sami sa tiež neustále inšpirujeme a vzdelávame.

Chalíl Džibrán:
Nikto vám nemôže nič poodhaliť okrem toho, čo už drieme na úsvite vášho poznania.
Učiteľ, ktorý kráča v tieni chrámu uprostred svojich nasledovníkov, nerozdával
z vlastnej múdrosti, ale skôr zo svojej viery a láskavosti. Ak je skutočne múdry,
nepozve vás do domu svojej múdrosti- radšej vás zavedie k prahu vašej vlastnej mysle.

          Naša škola vznikla v roku 2002. Ako všetko nové, iné a výnimočné, má veľa skúseností s prekonávaním ťažkostí, dokazovaním svojej opodstatnenosti, ale aj úspešnej a radostnej práce s deťmi. Za roky svojej existencie si vybudovala v komunite trvalé miesto. Jej učitelia majú skúsenosti so vzdelávaním riaditeľov, kolegov a rodičov. Vo výchovno-vzdelávacom procese dosiahla úspechy, ktoré potvrdzuje neutíchajúci záujem rodičov.  Prispievame ku kvalitnému vzdelávaniu detí, máme na to všetky predpoklady. Program Krok za krokom, ktorý bol overený ako projekt Škola dokorán FF UK v Bratislave je sústredený na dieťa, radostne ho vťahuje do vzdelávacích a výchovných aktivít, aby nastal jeho čo najväčší rozvoj. Sme zapojení do medzinárodného projektu Zelených škôl, aplikujeme environmentálne vzdelávanie, environmentálna výchova je súčasťou života školy , takže pri všetkom, čo sa u nás deje, dbáme na zdravý životný štýl a šetrný vzťah k prírode. V posledných rokoch sme sa zapojili do objavovania princípu BIOMIMIKRY- učíme sa od prírody. Realizujeme aktívne učenie, pri ktorom sa žiaci učia riešiť problémy. Takto sa vyučovanie približuje skutočnému životu. Angličtina sa vyučuje od 1.ročníka. Od školského roku 2008/ 2009 sme zaviedli druhý povinný jazyk od 6.ročníka a to nemecký jazyk. Naším zámerom je ponúknuť komunite ucelený komplex školských služieb: základná škola, školský klub, školská jedáleň a kuchyňa, základná umelecká škola a regionálne vzdelávacie centrum. Aj keď sú školy konkurentmi, v oblasti šírenia reformných myšlienok, významu nových postupov vo vzdelávaní a v prevencii nežiaducich javov musia spolupracovať. Sme ochotní sa podeliť so svojimi skúsenosťami a ponúkame vzdelávacie aktivity.  Škola využíva  individuálny prístup, ktorý je šitý na mieru každého dieťaťa. Učitelia myslia na to, že deti nie sú rovnaké a že u každého prevláda iný spôsob myslenia. Ak je to potrebné, venuje sa dieťaťu podporný tím. Úzko spolupracujeme so Súkromným centrom poradenstva v Dubnici nad Váhom. Nezanedbateľná je i ochota učiteľov sa vzdelávať. Spolupracujeme s NIVAMOM a RCPÚ, organizovali sme v r.2025 a 2026 EDUKAFESTY. Organizujeme aj kvalitné vzdelávanie na vlastnej pôde, na ktoré prizývame odbornú verejnosť aj rodičov našich detí. Obľúbenými sa stali Festivaly vzdelávania. V roku 2026 sme ho organizovali v spolupráci so spoločnosťou ERUDO, v spolupráci s profesorom Porubským a rôznymi odborníkmi. Učitelia spolupracujú  na autoevalvácii nášho školstva, podieľajú sa na viacerých výskumných úlohách rôznych vysokých škôl a iných organizácií... Sme modernou školou, ktorá spĺňa  požiadavky reformy školstva. Škole nechýbajú ani moderné vyučovacie pomôcky a digitálna technika. Triedy sú zabezpečené kamerovým systémom. V našej škole sa všetky deti učia hrať šach, čo zlepšuje logiku a rozvíja vlastnosti osobnosti. Škola je krásne vyzdobená prácami detí a stále v nej znie hudba. Umelecké vzdelanie považujeme za dôležitú súčasť života. Umenie dieťa privádza ku krásnym myšlienkam. Páči sa nám radostné objavovanie a zmysluplné učenie. Sme tvorivý kolektív, ktorý ponúka svoju víziu. Ak je to potrebné, učiteľ rodiča na vyučovanie prizýva, aby mal lepšiu predstavu o dianí v triede a o svojom dieťati. Problémy, ktoré sa vyskytnú, učitelia nielen diagnostikujú, ale hlavne riešia. Čas a záujem je to najdôležitejšie, čo by sme mali svojim deťom darovať. Kvalitu školskej práce našej škole pomáha zvyšovať spolupráca s ďalšími odborníkmi: s profesorom Porubským, s environmentalistom Mgr. Richardom Medalom, ktorí sú členmi našej neformálnej správnej rady. Navštívili nás aj také osobnosti ako spisovateľ pán Feldek, manželia Burjanovci, klavirista Richard Rikkon, bábkoherci: Milan Forman a Simona Cmíralová, hokejista Tomáš Tatár... pracovníci NASSA a iní. V školskom roku 2010/ 2011 sme sa stali plnoorganizovanou školou. Sťažené podmienky pretrvávajú  pri vyučovaní telesnej výchovy, z dôvodu chýbania telocvične, čo je kompenzované cvičením na ihriskách v okolí školy a zabezpečením hodín telesnej výchovy a športovej prípravy v mestskej telocvični. Škola spolupracuje v komunite s mestským úradom, viacerými organizáciami, tretím sektorom a firmami. 
Pravidelne uskutočňujeme autoevalváciu školy, pri ktorej vychádzame z hodnotení kontrolných orgánov, z dotazníkov rodičov, žiakov a zamestnancov školy. Analýzu výsledkov práce školy vyjadruje SWOT analýza. Skúmanie vlastného zamerania školy a SWOT analýza sú dôležitým východiskom vypracovania cieľov, ktoré chce naša škola dosiahnuť.
[bookmark: e1b][bookmark: e1c]Sme bezpečnou školou, ktorá vychováva slušné deti a samostatné osobnosti schopné kriticky myslieť a spolupracovať s ostatnými ľuďmi.



2. Vízia, misia a hodnoty školy

NAŠA MISIA 

· Usilujeme sa o spoločenstvo slobodných ľudí malých aj veľkých, ktorí sú radi spolu v duchu Komenského idey  dielni ľudskosti
· Chceme hľadať a šíriť dobro, často hovoríme deťom, čo robia dobre
· Sme otvorenou komunitnou školou spolupracujúcou s  odborníkmi, najmä s rodičmi detí
· Uprednostňujeme individuálny prístup, objavovanie a tvorbu 


NAŠA VÍZIA 

· Chceme byť komunitnou otvorenou školou dôstojnou slobodných ľudí

NAŚE  HODNOTY

· Vnímame každého ako osobnosť, akceptujeme sa
· Budujeme dobré vzťahy, aktívne sa o ne snažíme
· Vyjadrujeme vlastný názor citlivým, nezraňujúcim spôsobom
· Navzájom sa učíme, pomáhame si a napredujeme
· Podporujeme fantáziu, hravé a kreatívne myslenie

ZMENA VO VZDELÁVANÍ ŠKOLY 21.STOROČIA


3. CHARAKTERISTIKA A CIELE ŠKOLSKÉHO VZDELÁVACIEHO PROGRAMU   

3.1. Vymedzenie cieľov výchovno-vzdelávacej činnosti

Základné vzdelávanie poskytuje ucelené a komplexné základy všeobecného vzdelania, ktoré dáva všetkým žiakom predpoklady na porozumenie životu, osvojenie nástrojov učenia sa a základnej orientácie vo svete. Poskytuje základy kultúrnej gramotnosti a podporuje motiváciu k ďalšiemu vzdelávaniu a celoživotnému učeniu sa.

Ciele výchovy a vzdelávania v Školskom vzdelávacom programe vychádzajú zo Školského zákona, Štátneho vzdelávacieho programu, z medzinárodných programov Krok za krokom a Zelená škola.
 
1)Ciele podľa Zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov (ďalej len školský zákon). 
Cieľom výchovy a vzdelávania je umožniť žiakom: 
➢ získať kompetencie v oblasti komunikačných schopností, využívania digitálnych technológií, komunikácie v štátnom jazyku, cudzom jazyku, 
➢ získať kompetencie najmä v oblasti prírodných vied, humanitných vied, technických vied, matematickej gramotnosti, finančnej gramotnosti, čitateľskej gramotnosti, pohybu a zdravia, kompetencie k celoživotnému učeniu, sociálne kompetencie, umelecké kompetencie, občianske kompetencie a podnikateľské schopnosti, 
➢ ovládať anglický jazyk a vedieť ho používať, 
➢ naučiť sa správne identifikovať a analyzovať problémy a navrhovať ich riešenia a vedieť ich riešiť, 
➢ rozvíjať manuálne zručnosti, tvorivé, umelecké psychomotorické schopnosti, aktuálne poznatky, 
➢ posilňovať úctu k rodičom a ostatným osobám, ku kultúrnym a národným hodnotám a tradíciám štátu, ktorého je občanom, k štátnemu jazyku, k materinskému jazyku a k svojej vlastnej kultúre, 
➢ získať a posilňovať úctu k ľudským právam a základným slobodám a zásadám ustanoveným v Dohovore o ochrane ľudských práv a základných slobôd, ako aj úctu k zákonom a osobitne vzťah k prevencii a zamedzeniu vzniku a šírenia kriminality a inej protispoločenskej činnosti, 
➢ pripraviť sa na zodpovedný život v slobodnej spoločnosti, v duchu porozumenia a znášanlivosti, rovnosti muža a ženy, priateľstva medzi národmi, národnostnými a etnickými skupinami a náboženskej tolerancie, 
➢ naučiť sa rozvíjať a kultivovať svoju osobnosť a celoživotne sa vzdelávať, pracovať v skupine a preberať na seba zodpovednosť, 
➢ naučiť sa kontrolovať a regulovať svoje správanie, starať sa a chrániť svoje zdravie vrátane zdravej výživy, chrániť životné prostredie a rešpektovať etické hodnoty, 
➢ získať všetky informácie o právach dieťaťa a spôsobilosť na ich uplatňovanie. 

2) Ciele vychádzajúce zo Štátneho vzdelávacieho programu (ŠVP) schváleného 31. 3. 2023 pod č. 2023/831:7‐A2140. Cieľom základného vzdelávania je, aby každý žiak: 

➢ získal rozvinutú všestrannú a funkčnú gramotnosť v súlade s požiadavkami spoločnosti, vedel ju uplatniť v každodennom osobnom a spoločenskom živote a pri napĺňaní svojich osobných, vzdelávacích, kultúrnych a  sociálnych potrieb, 
➢ mal vybudovaný základný hodnotovo‐kultúrny rámec svojej osobnosti, ktorý ho orientuje a sprevádza pri plánovaní a dosahovaní individuálnych životných cieľov, ako aj pri participácii na širších spoločenských, kultúrnych a globálnych aktivitách, 
➢ získal reálne vedomie o vlastnom osobnostnom potenciáli pre svoj ďalší vzdelávací rast a celostný rozvoj. 
Stanovené ciele sa dosahujú prostredníctvom: 
1) vytvárania a upevňovania kultúry a étosu školy, 
2) vyučovania zameraného na nadobúdanie doménových a prierezových gramotností, 
3) spolupráce s externým prostredím a neformálnym vzdelávaním. 

Usporiadanie cieľov a obsahu vzdelávania sa uskutočňuje prostredníctvom vzdelávacích cyklov, ktoré sú rozložené nasledovne: 
1. cyklus (vybudovanie základov) vymedzil ciele a obsah vzdelávania pre prvé tri roky základnej školy, 
2. cyklus (pevné základy vzdelávania) vymedzil ciele a obsah vzdelávania pre štvrtý a piaty rok dochádzky do základnej školy, pričom prvý a druhý cyklus spoločne reprezentujú primárne vzdelávanie, 
3. cyklus (rozvinutá gramotnosť) vymedzil ciele a obsah vzdelávania pre šiesty až deviaty rok základnej školy, pričom tento cyklus reprezentuje nižšie sekundárne vzdelávanie.

3)Ciele vychádzajúce z medzinárodného programu Krok za krokom 
➢zvyšovať kvalitu vzdelávania na základe inovácií
➢stimulovať nielen intelektuálny vývin rozvíjaním kompetencií, ale aj emocionalitu, tvorivosť, estetické cítenie a fyzický rozvoj
➢individuálne pristupovať ku každému žiakovi, vyžadovať jeho osobné maximum , umožniť každému pracovať vo svojom učebnom štýle a svojím učebným tempom
➢netradičným usporiadaním a vybavením triedy zabezpečiť podnetnosť prostredia  ➢rozvíjať pozitívnu sociálna a emocionálna klímu
➢umožniť aktívnu účasť rodičov na vyučovaní 
➢zabezpečiť humanizáciu vzdelávania vhodným prístupom k žiakovi a jeho hodnotením
 4)Ciele v súlade s medzinárodným programom Zelená škola :
➢ prispieť k prevencii a riešeniu problémov životného prostredia
➢šetrnejšie pristupovať voči životnému prostrediu, pomáhať znížiť celkový vplyv školy na životné prostredie, Škola realizuje konkrétne opatrenia na zníženie svojej ekologickej stopy (robíme čo učíme) 
➢priniesť do škôl reálne zmeny vo fungovaní aj výučbe, zmeniť konanie, robiť zmenu, ktorú je vidieť a cítiť na ceste k zdravšej, "zelenšej" a aktívnejšej škole i spoločnosti
➢učiť inak: na škole sú využívané interaktívne metódy výučby environmentálnych tém 
➢spoluúčasť na rozhodovaní a riešení vybraných problémov- participácia žiakov
➢viesť žiakov k spolupráci v komunite, rozvíjať občianske kompetencie. Na zmenách sa spolupodieľajú učitelia, žiaci, upratovačky, školníci, kuchárky, rodičia, samospráva atď (meníme spoločne)
Ciele programu sú pre nás inšpirujúce a zaväzujúce, sú v súlade s programom Krok za krokom a participácia žiakov na dianí školy je významným cieĺom snaženia nielen v súvislosti s environmentálnou výchovou, ale je súčasťou stratégie školy.


3.2. Vymedzenie vlastných cieľov

Vychádzajúc z cieľov vyššie uvedených základných školských dokumentov sme stanovili 5 strategických cieľov školského vzdelávacieho progamu Škola dokorán
1. Strategický cieľ:  Edukáciu orientovať na dieťa (žiaka)

1.1 Hlavné ciele: dôsledne uplatňovať program Krok za krokom v 1. a 2.cykle
1.2 Hlavné ciele: preniesť prvky programu KZK aj do 3.cyklu a dôraz klásť najmä na kritické myslenie, kooperatívne a projektové vyučovanie 

Špecifické ciele podľa Krok za krokom:
➢stimulovať nielen intelektuálny vývin, ale aj emocionalitu, tvorivosť, estetické cítenie a rozvíjať potrebné kompetencie:
➢Individuálne pristupovať k žiakovi(spravodlivosť neznamená dať všetkým rovnako, ale každému koľko potrebuje), od detí sa vyžaduje osobné maximum v práci, majú možnosť pracovať vo svojom učebnom štýle a svojím učebným tempom, majú možnosť výberu. V škole pôsobí špeciálny pedagóg a podporný tím. Individualizácia vzdelávania je jednou z najdôležitejších zmien v školstve- každý je iný.
➢Netradičným usporiadaním a vybavením triedy zabezpečiť podnetnosť prostredia  a uplatňovanie zásad aktívnosti, samostatnosti a tvorivosti: pracuje sa v centrách učenia, ktoré sú bohato vybavené pomôckami. Trieda sa chápe ako priestor, kde deti získavajú skúsenosti, kde žijú a nielen sa učia- v triede ako doma. Tvorba centier je postupná a je v kompetencii učiteľa: Výtvarné centrum, Matematické, Knižnica, Prírodovedné, Dramatické, Hudobné, Environmentálne- zberové, Chcem pracovať sám...
➢Rozvíjať pozitívnu sociálna a emocionálna klímu: vytvárame prostredie bez strachu a úzkosti, v ktorom platia pravidlá. V triede zavádzame rituály, ktoré uľahčujú a spríjemňujú žiakom úlohy: Ranné stretnutie, písanie denníkov, hodnotiaca komunita (Perla dobrých skutkov, Strom dobrých skutkov, Putovné zvieratko, Opytovacie kreslo, Slávnostné čítanie...)  ➢Umožniť aktívnu účasť rodičov na vyučovaní: rodič je prvý učiteľ svojho dieťaťa, kedykoľvek sa môže zúčastniť vyučovacieho procesu, alebo ďalších aktivít, ktoré škola organizuje ako komunitné centrum... 
➢Zabezpečiť humanizáciu vzdelávania využívaním kvalitného autentického hodnotenia s portfóliami, uplatňovaním  prosociálnej výchovy, ktorá je súčasťou vyučovacieho procesu. Vyučovanie sa začína komunitou (ranným stretnutím), v ktorej sa deti privítajú, naladia na spoločnú prácu a naplánujú si vyučovací proces. Rozvíjame multikultúrne a protipredsudkové vzdelávanie, vzdelávanie k sociálnej spravodlivosti, žiak má možnosť zažiť v škole úspech.
➢Inovovať stratégie a metódy edukácie: menej frontálnej práce (všetci naraz a rovnako), uplatňovať viac zážitkového učenia a projektovej práce (uplatni vedomosti v reálnom živote), uplatňovať medzipredmetové vzťahy. Deti sa učia riešiť problémy (neboj sa, pozri sa na vec z druhej strany), vyhľadávať a triediť informácie.
➢Rozvíjať komunikačné spôsobilostí  a čitateľskú gramotnosť(písanie denníkov, podpora čítania s porozumením, nechaj všetko tak a čítaj, vyjadri svoj názor...) Príležitosť poskytujú najmä komunity, kde sa žiaci učia aktívne počúvať, vyjadrujú svoj názor, osvojujú si pravidlá otvorenej a slušnej komunikácie.
➢Rozvíjať kritické myslenie ( porovnávanie, skúmanie, tvorba otázok a odpovedí, rôzne stratégie zisťovania informácií a záverov). 

2.     Strategický cieľ: Realizovať projektové vyučovanie 

2.1. Hlavný cieľ: dôslednou participáciou žiakov rozvíjať program Zelenej školy.
Škola   aplikuje environmentálne vzdelávanie prostredníctvom projektov  a environmentálna výchova je súčasťou všetkých programov a života školy . Výchova k trvale udržateľnému rozvoju nás nabáda chápať prepojenie medzi naším životom a životom ľudí z iných krajín sveta. Výchova k uvedomelej skromnosti je namieste. Zbytočné plytvanie a drancovanie prírody škodí všetkým. Žiaci dôsledne separujú odpad, udržujú svoje okolie čisté a v rámci environmentálneho snaženia sa zapojili do projektov Bio do škôl, Globálne školy a Zelená škola. Proces Zelenej školy je holistický a prioritne zameraný na ľudí. Zahŕňa celú školu spolu s členmi miestnej komunity a aktivuje ich participáciu - spoluúčasť na rozhodovaní a riešení vybraných problémov. Podporuje tímovú prácu a pomáha vytvárať spoločnú víziu školy, ktorá rešpektuje a prakticky chráni životné prostredie.
Špecifické ciele medzinárodného programu Zelená škola :
➢Zvoliť kolégium, ktoré vykoná analýzu súčasnej situácie v škole v 7 oblastiach (voda, odpad, energia, potraviny, doprava a ovzdušie, zelené obstarávanie a úradovanie, zeleň a ochrana prírody) a následne 
➢navrhne zlepšenia, ktoré sa snažia pri zapojení celej školskej komunity zrealizovať. Pripravia Plán práce na 2-3 roky. 
➢Svoje predsavzatia a prijaté princípy výtvarne vyjadria  prostredníctvom Ekokódexu. 
➢Po skončení obdobia realizácie Plánu ho obhajujú pred externou komisiou.        						         
2.2.Hlavný cieľ: Zvýšiť kvalitu projektového vyučovania                                                   Špecifické ciele:
➢absolvovať seminár ako realizovať projekt, naštudovať potrebný materiál
➢uskutočniť triedny projekt                          
➢vytvoriť krúžok kvality a spraviť konkrétny celoškolský projekt (tematický deň)
➢prehĺbiť spoluprácu učiteľov pri projektovom vyučovaní
➢vytvoriť smernicu- manuál na postup od plánovania po uskutočnenie projektu                    
➢prezentovať projekty na detskej konferencii
➢vybrať najlepší z projektov a prepracovať ho na projekt, ktorý bude odoslaný do       
            grantovej súťaže alebo eTwinningu
➢skvalitniť samotnú prácu žiakov: viac samostatnosti, aktívnosti, využívať bádanie
➢oslovovať firmy a ľudí v komunite  
            
2.3. Hlavný cieľ: nadviazať spoluprácu so školou v zahraničí
Špecifické ciele:
➢vypracovať projekt, získať na jeho realizáciu financie
➢rozvíjať multikultúrne vedomosti, informačné kompetencie žiakov,   
➢realizovať projekt návštevou a výmenným pobytom študentov a učiteľov
           
                                                                 
      3. Strategický cieľ: Využiť mentoring na zvyšovanie kvality vyučovania
      
3.1.Hlavný cieľ: dosiahnuť zlepšenie úrovne vyučovacieho procesu použitím balíka        
nástrojov na zvyšovanie kvality 
Balík nástrojov:
 a) Štandardy pre učiteľa	
       b) Pozorovací hárok štandardov
       c) Záznamový hárok pre certifikačné pozorovanie
d) Správa o stave kvality
       e) Plán na zlepšenie kvality
f)  Prehľad zvyšovania kvality
g) Plán zvyšovania kvality
h) Hodnotenie
  Špecifické ciele:
  ➢vytvoriť dobrú a podpornú pracovnú klímu
  ➢utvárať pracovné skupiny na riešenie problémov (krúžky kvality)
  ➢podporovať spoluprácu učiteľov
  ➢oboznámiť všetkých učiteľov s Filozofickými stratégiami  programu KZK                                                                        
  ➢oboznámiť všetkých učiteľov so štandardami programu Krok za krokom                                                      
  ➢pozorovací hárok štandardov využiť na hospitáciách
  ➢vypĺňať záznamový hárok pre hodnotiace pozorovanie
  ➢správa o stave kvality obšírne a dôsledne vyplnená mentorom
  ➢plán na zlepšenie kvality vypracovaný pre učiteľa po 3 hospitáciách
  ➢prehľad zvyšovania kvality vypracovaný s mesačným odstupom
   ➢plán zvyšovania kvality vypracovaný samotným učiteľom
   ➢realizovať otvorené hodiny k vybraným témam


4.Strategický cieľ: Zvýšením participácie žiakov na živote školy zvýšiť ich záujem o dianie v škole- dostať život žiakov pod strechu školy                                                                                                                                                                 

4.1.Hlavný cieľ: Zodpovedná aktívna práca parlamentu a kolégia Zelenej školy 
Špecifické ciele:
➢zviditeľniť členov parlamentu a kolégia na webstránke školy
➢umožniť predsedovi parlamentu účasť na stretnutiach Rady školy
➢rozdeliť v parlamente a kolégiu úlohy- špecializácia
➢skoordinovať činnosť parlamentu v mimo- vyučovacom čase (Spanie v škole...)    
    s metódami a aktivitami: Riadená diskusia , Ako si predstavujem činnosť   
    parlamentu, čo sa mi páči v našej škole, čo by som zmenil..., aktivity na spoznanie 
    sa, vytvorenie plánu 
 ➢umožniť žiakom realizovať, prípadne inovovať vlastné tradície a aktivity v súlade   
     so školským  poriadkom a po odsúhlasení v Rade školy

 4.2.Hlavný cieľ:  preškoliť učiteľov ako viesť žiakov k samostatnosti- participácia na  
 dianí v škole (nauč ma, aby som to spravil sám)
 Špecifické ciele:
 ➢používať metódu kritického myslenia a rôzne stratégie pre rozvoj divergentného  
  myslenia
  ➢diskutovať so žiakmi čo najviac, vytvárať pre túto metódu podmienky                                           
  ➢zamerať hospitácie na pozorovanie  prejavov samostatnosti a aktívnosti žiakov
  ➢uskutočniť rozbor otvorenej hodiny, na ktorej boli využité metódy podporujúce   
  samostatnosť žiakov  a diferencovaný prístup učiteľa (CD)
 
4.3.Hlavný cieľ: realizovať časť cieľov prierezovej témy osobnostno-sociálneho        
rozvoja s dôrazom na participáciu žiakov na pravidelnom piatkovom stretnutí celého II. stupňa (3.cyklu)
Špecifické ciele:
➢pripraviť charakteristiku, ciele a témy tejto organizačnej formy Sústreďte sa s (n)ami
➢nadväzovať na aktivitu Sústreďte sa s (n)ami prácou triedneho učiteľa a jeho triedy, aby sa žiaci naučili plánovať, organizovať a realizovať svoje myšlienky 



5. Strategický cieľ: Budovať komunitnú školu, otvorenú verejnosti, dôsledne spolupracovať s rodičmi a inými odborníkmi
      
5.1.Hlavné ciele: vytvoriť dohodu o spolupráci medzi triednym ZRŠ a triednym učiteľom  
na každý školský rok- spolupráca na úrovni triedy
5.2.Hlavné ciele: vytvoriť mechanizmy na ovplyvňovanie života školy rodičmi a inými  
odborníkmi
5.3.Hlavné ciele: zabezpečiť fungovanie školy ako vzdelávacieho centra pre verejnosť     
5.4.Hlavné ciele: inovovať spoluprácu podporného tímu s učiteľmi pri práci v triede
Špecifické ciele:
➢poskytnúť rodičom v septembri dotazník triedneho učiteľa za účelom dohodnutia spolupráce
➢odovzdať každému rodičovi informačný leták o škole (september)
naplánovať ZRŠ v Smernici pre prácu triedneho učiteľa
➢umožniť rodičom organizovať ZRŠ podľa potreby aktívne (participácia) aj mimo dohodnutých termínov
➢stanoviť pravidelné konzultácie vedenia školy, odborných zamestnancov(1x do týždňa) a učiteľov (1x do mesiaca)
➢prizývať rodičov na vyučovanie a tradičné aktivity školy (Tekvičkovo, EdRaŠ, Rozprávková školička, Rozlúčka so školou...)
➢poskytnúť učiteľom semináre: Ako spolupracovať s rodičom podľa KZK, Komunikácia, Riešenie problémov...)
➢v spolupráci s CPPPaP poskytnúť rodičom semináre: Deti a ich hranice, Závislosť na PC...
zorganizovať ZRŠ pre rodičov žiakov so špecifickými výchovno-vzdelávacími potrebami
➢zintenzívniť prácu s rodičmi žiakov s podpornými opatreniami pravidelným prizývaním podľa plánu v odpoludňajších hodinách- servis odborných zamestnancov
➢zaviesť kontaktné zošity týchto žiakov s cieľom zabezpečiť hlbšie prepojenie s rodičmi a lepšiu vzájomnú informovanosť 
➢poskytovať pravidelné plánované konzultácie pre učiteľov ohľadom uplatňovania podporných opatrení a dôsledná kontrola učiteľov ohľadom dodržiavania pokynov poradne
➢zaviesť individuálne písanie diktátov a písomných prác u špeciálneho pedagóga, prípadne s asistentom
➢poskytnúť rodičom aj žiakom dotazníky na hodnotenie školy 1x v roku (autoevalvácia)
➢pravidelné stretnutia s Radou školy a Správnou radou
➢príležitostné stretnutia s aktívnymi rodičmi (Posedenia pri čaji v riaditeľni...)
➢vytvoriť podmienky pre fungovanie školy ako vzdelávacieho centra (Eduhuby)
➢spolupracovať s NIVAMom, RCPÚ, poskytovať školám pomoc pri zavádzaní reformy
           

3.3 Dlhodobé zameranie školy –
     10 najdôležitejších smerovaní a výziev

1. Počas celej existencie školy sme od jej vzniku neustále uskutočňovali vzdelávacie semináre pre laickú i odbornú verejnosť ,v duchu myšlienky vybudovať otvorenú komunitnú školu: sme súčasťou EDUHUBOV (vznikli na podporu reformného vzdelávania)
 2. Ako alternatívna škola ponúkame žiakom a ich rodičom vzdelávanie v súlade         s Alternatívnou metodickou príručkou  Krok za krokom. To sa uplatňuje aj vo vzdelávaní v prierezových témach ako je multikultúrna výchova, osobnostno- sociálny rozvoj...
 3. Realizujeme dôslednú individualizáciu, integrovali sme deti talentované aj deti so    špecálno- vzdelávacími potrebami, pretože inklúziu považujeme za správny smer. S výnimočnými deťmi pracuje podporný tím:  špeciálny pedagóg, asistenti  a v rámci projektov príslušní odborníci, učitelia sa neustále v tejto práci vzdelávajú. Veľmi úzko spolupracujeme o Súkromným centrom poradenstva a podpory v Dubnici nad Váhom.
 4. Od vzniku školy sme realizovali vyučovanie cudzích jazykov od 1.ročníka Naši žiaci dosiahli významné úspechy v tejto oblasti, výborné výkony podávajú aj na stredných školách. Príležitostne u nás hosťujú zahraniční lektori.
5. Environmentálne povedomie považujeme za prirodzenú súčasť života vzdelaného človeka. Dlhodobo spolupracujeme s rôznymi environmentálnymi organizáciami a sme zapojení v medzinárodnom projekte Zelených škôl  od jeho počiatkov.
6. Za veľký problém súčasného školstva považujeme oddelené predmetové vyučovanie, preto sa venujeme projektovému vyučovaniu, ktoré žiakom ukazuje ako vedomosti spolu súvisia a ako ich treba v živote tvorivo využívať. Realizovali sme nesmierne množstvo celoškolských, triednych, individuálnych i medzinárodných projektov. Usilujeme sa o blokové vyučovanie a prepájame aj vyučovanie naprieč ročníkmi 5-9 vo voliteľných predmetoch.
7. Veľkou výzvou je neustále sa vzďaľovanie života žiakov od života školy a znižovanie významu školy ako poskytovateľa vedomostí. Aby sme zmiernili tento trend, usilujeme sa o vytváranie takých tradícií a takej motivácie, ktorá by naopak prispela k splynutiu života žiakov so životom školy. Participácia žiakov na živote školy je jednou z ciest, ktorú sa pokúšame využiť.
 8. Do školy sme integrovali záujmové vzdelávanie. Všetkým deťom je poskytované základné vyučovanie šachu ako súčasť rozvíjania logického myslenia a celkovej osobnosti dieťaťa, záujemcom o turnajový šach je poskytovaná nadštandardná starostlivosť, čo sa prejavilo v krásnom umiestnení detí na celoslovenských majstrovstvách v šachu, a dokonca sme vychovali Majstra Európskej Únie a majsterky SR. Žiakom poskytujeme rozsiahlu ponuku krúžkov. Činnosť školy nesmierne obohatilo zriadenie Súkromnej základnej umeleckej školy v jej priestoroch a napokon od r. 2023 spojenie škôl. Poskytovanie umeleckého vzdelávania a základného pod jednou strechou je veľmi výhodné pre všetkých zainteresovaných, ale predovšetkým pre deti. Postupne sa zameriame na prehĺbenie tejto spolupráce. 
9. Usilujeme sa o rozvoj charakterového vzdelávania:
„Vzdelaný, ale nemravný človek je bremenom zeme .“ J. A. Komenský 
Charakter chápeme ako celistvý súbor rysov, dispozícií či cností, ktoré formujú morálnu povahu človeka. Slovami J. A. Komenského: „Poznať dobro, chcieť dobro, konať dobro, a to aj keď sa nikto nepozerá.“ Výchova charakteru zahŕňa všetky explicitné i implicitné výchovné aktivity, ktoré napomáhajú rozvoju morálnych, občianskych, rozumových a výkonových cností človeka. 
10. Verejnosť informujeme o reformných snahách počas celej našej existencie, lebo sme vznikli ako škola alternatívna, ktorá mala svoju odlišnú víziu. O aktivitách školy sa okolie dozvedá z webovej stránky školy, z plagátov na informačnej tabuli v meste, v regionálnej tlači (v Novodubnických zvestiach , v My- Trenčianske noviny, v občasníku), z vysielania Trenčianskej televízie, alebo z článkov učiteľov, ktorí prispievajú do odbornej tlače . napokon škola aktívne organizuje vzdelávacie podujatia (EDUKAFEST 2025, 2026, Festivaly vzdelávania).
Zameranie školy je dlhodobo jasné, od jej vzniku  a prípadné doplňujúce zmeny sú v kompetencii najvyšších orgánov školy a zriaďovateľa. Vzdelávanie prebieha v súlade s reformnými snahami v SR (ŠtVP 2023). Pre verejnosť a najmä rodičov je škola podľa svojho vlastného zamerania čitateľná a vyhľadávaná.
 

4. PROFIL ABSOLVENTA PROGRAMU ŠKOLA DOKORÁN

Profil absolventa vychádza zo vzdelávacích cieľov
Vybrané vzdelávacie ciele reflektujú víziu našej školy ako komunitnej a otvorenej školy, kde sa podporuje individuálny rozvoj, tvorivosť a spolupráca. Naše ciele sú v súlade s myšlienkou Komenského dielne ľudskosti – snažíme sa vytvárať prostredie, kde sa deti cítia slobodné, motivované a pripravené na ďalší životný krok. 

Vzdelávacie ciele v rámci cyklov 

1. cyklus (1. – 3. ročník): 
· Rozvoj základných komunikačných zručností 
· Osvojenie si základov čítania, písania a počítania 
· Rozvíjanie spolupráce a empatie v kolektíve 
· Podporovanie tvorivosti a zvedavosti 
2. cyklus (4. – 6. ročník): 
· Prehlbovanie základných vedomostí v matematike, jazykoch a prírodných vedách 
· Rozvíjanie schopnosti kriticky myslieť a riešiť problémy 
· Posilňovanie samostatnosti a zodpovednosti 
· Podpora schopnosti spolupracovať a vyjadrovať vlastné názory 
3. cyklus (7. – 9. ročník): 
· Získanie základnej gramotnosti v oblasti digitálnych technológií 
· Rozvoj schopnosti pracovať s informáciami a hodnotiť ich spoľahlivosť 
· Posilňovanie občianskej zodpovednosti a uvedomenia si svojho miesta v spoločnosti 
· Podpora schopnosti tvorivo a kriticky myslieť 
· Osvojenie si základov sebareflexie a osobného rozvoja 

Vzdelávacie ciele absolventa 9. ročníka 
Akademické zručnosti: 
· Absolvent ovláda základy matematiky, prírodných vied, jazykov a spoločenských vied na úrovni umožňujúcej ďalšie štúdium. 
· Vie efektívne pracovať s informáciami a používať digitálne nástroje na učenie. 
· Rozvíja schopnosť analytického a kritického myslenia. 
Osobnostný rozvoj: 
· Je zodpovedný za svoje učenie a rozhodovanie. 
· Má schopnosť sebareflexie a osobného rozvoja. 
· Chápe význam celoživotného vzdelávania a rozvoja kompetencií. 
· Sociálne a občianske kompetencie: 
· Absolvent je schopný spolupracovať v tíme a rešpektovať názory iných. 
· Rozumie princípom občianskej spoločnosti a má základné právne povedomie. 
· Je empatický a dokáže riešiť konflikty konštruktívne. 
· Tvorivosť a samostatnosť: 
· Absolvent dokáže tvoriť a inovovať. 
· Vie plánovať a realizovať projekty individuálne aj v tíme. 
· Dokáže riešiť problémy kreatívne a flexibilne. 

Profil absolventa programu Škola dokorán 

✅ Osobnostný rozvoj a hodnoty 
· Je sebavedomý, pozná svoje silné stránky a pracuje na svojich slabinách. 
· Myslí kriticky, rieši problémy a samostatne sa rozhoduje. 
· Váži si slobodu, rešpektuje práva iných a uvedomuje si svoje povinnosti. 
· Je tolerantný, empatický a otvorený rôznorodosti kultúr a názorov. 
· Chápe význam spolupráce a dokáže efektívne komunikovať. 

✅ Digitálna gramotnosť a umelá inteligencia 
· Ovláda základy programovania a algoritmického myslenia. 
· Vie bezpečne a zodpovedne používať digitálne technológie. 
· Rozumie možnostiam a rizikám umelej inteligencie a dokáže AI nástroje efektívne využívať. 
· Kriticky vyhodnocuje informácie z internetu a dokáže odlíšiť dôveryhodné zdroje od dezinformácií. 
· Vie vytvoriť a prezentovať projekt s využitím IKT. 
✅ Prírodné vedy, matematika a finančná gramotnosť 
· Využíva matematické a logické myslenie na riešenie praktických problémov. 
· Má základy finančnej gramotnosti, chápe hodnotu peňazí a princípy hospodárenia. 
· Vie experimentovať, klásť otázky a nachádzať odpovede na vedeckom základe. 
· Rozumie základom fyziky, chémie, biológie a ich prepojeniu s reálnym životom. 
✅ Jazykové a komunikačné zručnosti 
· Dohovorí sa v dvoch cudzích jazykoch. 
· Vie jasne a presvedčivo vyjadriť svoje myšlienky, ústne aj písomne. 
· Chápe význam médií a vie rozpoznať manipuláciu a dezinformácie. 
✅ Ekologická zodpovednosť a vzťah k prírode 
· Má pozitívny vzťah k prírode a správa sa ekologicky zodpovedne. 
· Chápe princípy udržateľnosti a vie, ako môže prispieť k ochrane životného prostredia. 
· Rozumie príčinám a dôsledkom klimatickej krízy a uvedomuje si výzvy, ktoré z nej vyplývajú pre spoločnosť aj jeho vlastný život. Vie, že jeho rozhodnutia a správanie majú vplyv na budúcnosť planéty. 
✅ Zdravý životný štýl a psychohygiena 
· Uvedomuje si význam zdravého životného štýlu a starostlivosti o svoje telo a myseľ. 
· Vie, ako zvládať stres a riešiť konflikty. 
· Chápe dôležitosť fyzickej aktivity a vyváženej stravy. 
✅ Stratégie učenia a príprava na budúcnosť 
· Vie si organizovať čas, plánovať svoju činnosť a pozná efektívne techniky učenia. 
· Je pripravený na celoživotné vzdelávanie a adaptáciu na nové výzvy. 
· Ovláda základy šachu, čím rozvíja strategické myslenie a schopnosť plánovania. 
· Chápe, že budúcnosť je v jeho vlastných rukách a má odvahu púšťať sa do nových výziev. 
✅ Občianska angažovanosť a demokratické hodnoty 
· Je pripravený byť aktívnym a zodpovedným občanom demokratickej spoločnosti. 
· Chápe dôležitosť komunitnej spolupráce a dobrovoľníctva. 
· Má základné znalosti o fungovaní spoločnosti, ekonomiky a právneho systému. 
✅ Kompetencia vnímať a chápať kultúru a vyjadrovať sa nástrojmi kultúry
· Vyjadruje sa na úrovni základnej kultúrnej gramotnosti prostredníctvom umeleckých a iných vyjadrovacích prostriedkov.
· Uvedomuje si význam umenia a kultúrnej komunikácie vo svojom živote.
· Cení si a rešpektuje kultúrno-historické dedičstvo a  ľudové tradície.
· Tolerantne a empaticky vníma kultúru iných národov.
· Rešpektuje vkus iných ľudí a  primerane veku dokáže vyjadriť svoj názor
· Pozná bežné pravidlá spoločenského kontaktu (etiketu), správa sa kultúrne, primerane okolnostiam a situáciám.


5.UČEBNÝ PLÁN, TEMATICKÉ DNI

Od 1.9.2024 škola vzdeláva podľa dvoch učebných plánov. 
1)Učebný plán UP/2015 v súlade s Dodatkom č. 8 k ŠVP schválenému Ministerstvom školstva, vedy, výskumu a športu Slovenskej republiky zo dňa 6.2.2015 pod číslom 2015-5129/1758:1-10A0 a číslom 2015-5129/5980:2-10A0 s platnosťou od 1.9.2015. Učebné osnovy sú dostupné na stránke školy. 
2)Učebný plán UP/2023: - Minister školstva, vedy, výskumu a športu SR schválil dňa 31. 3. 2023 pod č. 2023/831:7‐A2140 nový Štátny vzdelávací program (ŠVP), ktorý je súčasťou kurikulárnej reformy Plánu obnovy a odolnosti SR zameranej na naplnenie potrieb vzdelávania pre 21. storočie. Od 1.9.2024 sa postupne vzdelávajú žiaci 1.ročníka a následne žiaci začínajúcich ročníkov v ďalších rokoch. 
Učebný plán obsahuje vzdelávacie oblasti, zoznam povinných predmetov, povinného predmetu vytvoreného školou, povinne voliteľných vyučovacích predmetov a určuje rozsah týždenného počtu vyučovacích hodín v príslušnom ročníku. Škola využila možnosť navýšenia celkového počtu hodín vo všetkých cykloch 
Učebný plán reprezentuje vzdelávacie ciele školy. Poukazuje na využitie disponibilných hodín. Pomenúva tematické dni v každom z ročníkov 1., 2. a 3. cyklu. 


Učebný plán školy

	
	
	
	

	
	1.cyklus
	2. cyklus
	3.cyklus

	Vzdelávacia oblasť
	Zoznam
vyučovacích predmetov
	1.
	2.
	3.
	4.
	5.
	6.
	7.
	8.
	9.

	Jazyk a komunikácia
	Slovenský jazyk
	9
	8
	7
	6+1
	6+1
	5
	4+1
	5
	5

	
	Cudzí jazyk
	2
	2
	3
	3
	3
	3
	3
	3
	3

	
	Druhý cudzí jazyk
	
	
	
	
	
	
	2
	2
	2

	Matematika, šach a informatika
	Matematika
	4+1
	4+1
	4+1
	4+1
	4+1
	4+1
	4+1
	4
	5

	
	Šach
	1
	1
	1
	
	
	
	
	
	

	
	Informatika
	0
	0
	1
	1
	1
	1
	1
	1
	0

	Človek a príroda
	Človek a príroda
	1
	1
	1
	2
	2
	
	
	
	

	
	Biológia
	
	
	
	
	
	1
	2
	1
	1

	
	Fyzika
	
	
	
	
	
	2
	1
	2
	1+1

	
	Chémia
	
	
	
	
	
	
	2
	2
	1+1

	Človek a spoločnosť
	Človek a spoločnosť
	1
	1
	1
	2
	3
	
	
	
	

	
	Občianska náuka
	
	
	
	
	
	1
	1
	1
	1

	
	Geografia
	
	
	
	
	
	1+1
	1
	1
	1

	
	Dejepis
	
	
	
	
	
	1
	1
	1
	2

	
	Mediálna výchova
	
	
	
	
	2
	2
	
	
	

	
	Regionálna výchova
	
	
	
	
	
	
	
	
	1

	
	Etická výchova/ Náboženská výchova
	1
	1
	1
	1
	1
	1
	1
	1
	1

	
	Emogym
	
	
	
	
	
	
	
	1
	

	
	Sústreďte sa s(n)ami
	
	
	
	
	
	1
	1
	1
	1

	Človek a svet práce
	Človek a svet práce
	1
	1
	1
	1
	1
	1
	1
	1
	1

	Umenie a kultúra
	Hudobná výchova
	1
	1
	1
	1
	1
	1
	1
	1
	

	
	Výtvarná výchova
	1
	1
	1
	1
	1
	1
	1
	1
	1

	Zdravie a pohyb
	Telesná a športová výchova
	2
	2
	2
	2
	2
	2
	2
	2
	2

	Sumár hodín (za cyklus bez disponibilných hodín)
	64
	49
	103

	Voliteľné (disponibilné) hodiny
	4
	4
	2
	2
	4
	4+1
	4+1
	3+1
	5+1

	Spolu za cyklus
	74
	55
	120+1 (4 triedy spolu)

	Časové dotácie v ročníkoch
	1.
	2.
	3.
	4.
	5.
	6.
	7.
	8.
	9.

	
	25
	24
	25
	26
	29
	30
	32
	31
	31

	Spolu za cyklus


	74
	       55
	                121

	
Povinný predmet vytvorený školou RANNÝ KRUH v 2. a 3. cykle vyučujú triedni učitelia, alebo učitelia, ktorí učia prvé hodiny. Všetci každoročne absolvujú vzdelávanie realizované školským podporným tímom (prezenčné, dištančné – samoštúdium zaslaných materiálov) alebo odborníkmi, čím získavajú potrebné vedomosti a zručnosti na vzdelávanie v uvedenom predmete. 
Povinne voliteľné vyučovacie predmety (PVP), ktoré sú viazané na záujem žiakov a vytvárajú sa v nich skupiny naprieč ročníkmi 5.-9. len na základe záujmu žiakov sa vyučujú pri minimálnom počte 8 žiakov. Výber predmetov sa každý rok aktualizuje podľa záujmu žiakov. 
Dĺžka a frekvencia vyučovacej hodiny: 
Dĺžka vyučovacej hodiny je 45 minút. Je možné vyučovať v blokoch, pričom dĺžka jedného bloku je zvyčajne 90 min. Vyučovací predmet pre príslušný ročník, ktorý sa podľa učebného plánu vyučuje jednu hodinu týždenne (teda 33 hodín ročne), môže byť podľa personálnych a priestorových možností zaradený do rozvrhu hodín počas celého školského roka jednu vyučovaciu hodinu týždenne alebo dve vyučovacie hodiny každý druhý týždeň (napr. výtvarná výchova, technika, informatika, ale taktiež spoločenskovedné, či prírodovedné premety). 
Delenie žiakov do skupín: 
V predmetoch náboženská výchova a etická výchova sa triedy rozdeľujú do skupín spravidla s maximálnym počtom žiakov 20 z 2 ročníkov. Vo vyučovacích predmetoch cudzí jazyk, informatika a technika sa triedy rozdeľujú na skupiny, spravidla s maximálnym počtom žiakov 17. 
Na vyučovanie vyučovacieho predmetu telesná a športová výchova sa triedy v 3. cykle rozdeľujú obvykle na skupiny chlapcov a dievčat na každej vyučovacej hodine. Ak je v triede počet žiakov menší ako 25 môžu byť do skupín spájaní žiaci z dvoch ročníkov. 
Telesná a športová výchova: 
V súlade s novelizáciou zákona 245/2008 Z.z. o výchove a vzdelávaní (školský zákon) a o zmene a doplnení niektorých zákonov platnou od 1.6.2023 sa telesná a športová výchova vyučuje v rozsahu 3 vyučovacích hodín týždenne. Nakoľko škola nedisponuje telocvičňou a cvičí v mestskej telocvični vzdialenej od budovy školy 15 minút chôdze, sa 3. hodina nahrádza aktívnym pohybom v súlade s Odporúčaniami pre školy k realizácii tretej hodiny vyučovacieho predmetu telesná a športová výchova nasledovne kombinovaním týchto aktivít: 
a. športovým výcvikom v trvaní najmenej 30 hodín počas školského roka (lyžiarsky kurz- 25 hod, plavecký kurz- 20 hod)
b. aktívnymi prestávkami: 20 minút pravidelného aktívneho pohybu každý deň, za týždeň (20x 5)
c. jednou hodinou pravidelného aktívneho pohybu za týždeň v rámci školského klubu detí
d. formou vyučovacích blokov – dĺžka vyučovacieho bloku 5 x 45 min v 1. a 2. cykle,  6 x 45 min v 3.cykle (Školské olympijské hry)

Didaktické hry, účelové cvičenia: 
Škola realizuje raz ročne v každom ročníku 1. a 2. cyklu didaktické hry a 2x ročne v každom ročníku 3. cyklu účelové cvičenia. Jeden vyučovací deň predstavuje v 1. cykle 5 vyučovacích hodín, v 2. cykle a v 3. cykle 6 vyučovacích hodín.

1.ročník: 
Obsah didaktických hier:
Simulácia ohrozujúcej situácie v prostredí triedy a nácvik privolania pomoci.
Základné poznatky súvisiace s ochranou života a zdravia v mimoriadnych situáciách.
Kolektívne aktivity - účelové hry s cieľom poukázať na dôležitosť spolupatričnosti a kolektívnosti.
Ciele didaktických hier:
Rozpoznať a oznámiť situácie ohrozujúce bezpečnosť a zdravie. - Identifikovať osoby, na ktoré by sa mali obrátiť v prípade ohrozenia zdravia alebo života.
2.ročník:
Obsah DH
Základné pravidlá cestnej premávky.
Základné poznatky súvisiace s ochranou života a zdravia v mimoriadnych situáciách.
Simulácia ohrozujúcej situácie a nácvik privolania pomoci.
Kolektívne aktivity - organizované prechádzky na určené miesta.
Ciele didaktických hier:
Dodržiavať pravidlá cestnej premávky pre chodcov.
Rozpoznať a oznámiť situácie ohrozujúce bezpečnosť, zdravie.
Identifikovať osoby, na ktoré by sa mali obrátiť v prípade ohrozenia zdravia alebo života.
3.ročník:
Obsah DH:
Prvá pomoc pri drobných poraneniach.
Simulácia ohrozujúcej situácie a nácvik privolania pomoci. 
Význam vzťahov s inými ľuďmi vrátane, rovesníkov, spolupráca v skupine, sebaochrana, rešpekt, sebaúcta, poznanie svojich schopností.
Ciele DH:
Poskytnúť prvú pomoc na veku primeranej úrovni. 
Identifikovať osoby, na ktoré by sa mali obrátiť v prípade ohrozenia zdravia alebo života.
4.ročník:
Obsah DH:
Určovanie a výber vybraných smerov presunu, výber, príprava a likvidácia táboriska/ ohniska.
Praktické poskytnutie prvej pomoci (stabilizovaná poloha, ošetrenie povrchového poranenia, popálenín).
Presun mierne členitým terénom s prekonávaním terénnych prekážok, základné pravidlá ochrany životného prostredia, cvičenia rovnováhy na prírodných prekážkach, nosenie prírodných predmetov jednotlivo, v dvojiciach a iných skupinách (klady, kamene, brvná a pod.), pohybové hry v prírode, základy geocachingu.
Ciele DH:
Poskytnúť prvú pomoc na veku primeranej úrovni. 
Rozpoznať a oznámiť nebezpečné situácie ohrozujúce život a zdravie, využiť praktické zručnosti v sebaochrane. 
Absolvovať súvislý pochod s prekonávaním terénnych prekážok, v prírode sa správať podľa zásad ochrany životného prostredia.
5.ročník:
Obsah DH:
Určovanie a výber vybraných smerov presunu, výber, príprava a likvidácia táboriska/ohniska.
Praktické poskytnutie prvej pomoci (stabilizovaná poloha, ošetrenie povrchového poranenia, popálenín).
Evakuácia, evakuačný batoh, úkryty, chemické ohrozenie, únik nebezpečných látok, povodne a záplavy, branné cvičenie – simulácia prežitia v prírode a správanie sa v terénne ohrozenom priamym vonkajším nebezpečenstvom.
Ciele DH:
Poskytnúť prvú pomoc na veku primeranej úrovni. 
Rozpoznať a oznámiť nebezpečné situácie ohrozujúce život a zdravie, využiť praktické zručnosti v sebaochrane. 
Dodržiavať zásady bezpečného správania sa pri vode, na horách v rôznych poveternostných podmienkach (ročných obdobiach). 
Popísať postup v krízových situáciách a primerane veku na tieto situácie reagovať.
6.ročník:
Obsah účelových cvičení:
Simulácia vyhlásenia jednotlivých krízových situácií - mimoriadna situácia– povinnosti žiakov a škôl, povinnosti obyvateľstva.
Praktické poskytnutie prvej pomoci (umelé dýchanie, masáž srdca, protišokové opatrenia, stabilizovaná poloha).
Presun terénom s prekonávaním zložitejších terénnych prekážok, základné pravidlá ochrany životného prostredia, pohybové hry v prírode, geocaching.
Ciele účelových cvičení:
Poskytnúť prvú pomoc na veku primeranej úrovni. 
Rozpoznať situácie ohrozujúce bezpečnosť, zdravie a život a využívať zručnosti v sebaochrane a ochrane svojho okolia. 
Adekvátne reagovať v simulovaných krízových situáciách a navrhnúť praktické postupy a riešenia. Vhodne sa vystrojiť a absolvovať súvislý pochod s prekonávaním terénnych prekážok a v prírode sa správať podľa zásad ochrany životného prostredia.
7.ročník:
Obsah účelových cvičení:
Simulácia vyhlásenia jednotlivých krízových situácií výnimočný stav, núdzový stav – povinnosti žiakov a škôl, povinnosti obyvateľstva.
Cvičenia v prírode, orientácia na stanovisku podľa buzoly, určovanie azimutu, turistické značky, orientácia podľa mapy, určovanie a výber vybraných smerov presunu, výber, príprava a likvidácia táboriska a ohniska.
Praktické poskytnutie prvej pomoci stabilizovaná poloha, ošetrenie povrchového poranenia, zlomenín.
Ciele účelových cvičení:
Poskytnúť prvú pomoc na veku primeranej úrovni. 
Rozpoznať situácie ohrozujúce bezpečnosť, zdravie a život a využívať zručnosti v sebaochrane a ochrane svojho okolia. 
Adekvátne reagovať v simulovaných krízových situáciách a navrhnúť praktické postupy a riešenia.  Orientovať sa v prírode podľa turistických značiek, mapy, buzoly, ale aj prírodných úkazov.
8.ročník:
Obsah účelových cvičení:
Simulácia vyhlásenia jednotlivých krízových situácií vojnový stav – povinnosti žiakov a škôl, povinnosti obyvateľstva.
Cvičenia v prírode, orientácia na stanovisku podľa buzoly, určovanie azimutu, turistické značky, orientácia podľa mapy, určovanie a výber vybraných smerov presunu, výber, príprava a likvidácia táboriska a ohniska.
Výstroj a výzbroj, príprava a údržba výstroja a výzbroje.
Praktické poskytnutie prvej pomoci - umelé dýchanie, masáž srdca, protišokové opatrenia, stabilizovaná poloha.
Ciele účelových cvičení:
Poskytnúť prvú pomoc na veku primeranej úrovni. 
Rozpoznať situácie ohrozujúce bezpečnosť, zdravie a život a využívať zručnosti v sebaochrane a ochrane svojho okolia. 
Adekvátne reagovať v simulovaných krízových situáciách a navrhnúť praktické postupy a riešenia. Orientovať sa v prírode podľa turistických značiek, mapy, buzoly, ale aj prírodných úkazov. 
Vhodne sa vystrojiť a absolvovať súvislý pochod s prekonávaním terénnych prekážok a v prírode sa správať podľa zásad ochrany životného prostredia.
9.ročník:
Obsah účelových cvičení:
Simulácia vyhlásenia jednotlivých krízových situácií vojna – povinnosti žiakov a škôl, povinnosti obyvateľstva.
Praktické poskytnutie prvej pomoci (umelé dýchanie, masáž srdca, protišokové opatrenia, stabilizovaná poloha, ošetrenie povrchového poranenia, zlomenín, omrzlín, popálenín).
Výstroj a výzbroj, príprava a údržba výstroja a výzbroje.
Cvičenia v prírode, orientácia na stanovisku podľa buzoly, určovanie azimutu, turistické značky, orientácia podľa mapy, určovanie a výber vybraných smerov presunu, výber, príprava a likvidácia táboriska a ohniska.
Ciele účelových cvičení:
Poskytnúť prvú pomoc na veku primeranej úrovni. 
Rozpoznať situácie ohrozujúce bezpečnosť, zdravie a život a využívať zručnosti v sebaochrane a ochrane svojho okolia. 
Adekvátne reagovať v simulovaných krízových situáciách a navrhnúť praktické postupy a riešenia. Orientovať sa v prírode podľa turistických značiek, mapy, buzoly, ale aj prírodných úkazov. 
Vhodne sa vystrojiť a absolvovať súvislý pochod s prekonávaním terénnych prekážok a v prírode sa správať podľa zásad ochrany životného prostredia.



5.1 Tematické dni

Škola realizuje v 1. až v 3. cykle pre každú triedu tematické dni zamerané na rozvoj prierezových gramotností v rozsahu 8 vyučovacích dní v jednom roku. Ciele a obsah tematických dní pre jednotlivé ročníky vychádzajú zo vzdelávacích štandardov predmetov, prierezových gramotností, nadpredmetových konceptov a hodnôt školy. Tematický deň je realizovaný formou medzipredmetového vyučovania počas jedného dňa (v prípade potreby dlhšie) alebo formou exkurzie, ktorej predchádza príprava. V 1.cykle tematický deň trvá 5 hodín, v 2. a 3. cykle 6 vyučovacích hodín.


	
	cykly
	1.
	2.
	3.

	
	ročníky
	1
	2
	3
	4
	5
	6
	7
	8
	9

	
	Environmentálne zameranie: Deň Zeme
	1
	1
	1
	1
	1
	1
	1
	1
	1

	
	Deň vody:
	1
	1
	1
	1
	1
	1
	1
	
	

	
	Biomimikry
	1
	1
	1
	1
	1
	1
	1
	1
	1

	
	Zdravie a pohyb:       Športová olympiáda
	1
	1
	1
	1
	1
	1
	1
	1
	1

	
	Čitateľská gramotnosť:    Burza kníh, besedy...
	1
	1
	1
	1
	1
	1
	1
	1
	1

	
	Geografické zameranie   napr. Ukrajina
	1
	1
	1
	1
	1
	1
	1
	1
	1

	
	Finančná gramotnosť: Finančná sloboda
	
	
	
	
	
	
	
	1
	1

	
	Deň sezónnej, regionálnej a bio kuchyne
	1
	1
	1
	1
	1
	1
	1
	
	

	
	Holokaust
	
	
	
	
	
	
	
	1
	1

	
	Sociálno- osobnostný rozvoj:    Zážitkové pobyty, prípadne Noc v škole
	1
	1
	1
	1
	1
	1
	1
	1
	1

	
	
	
	
	
	
	
	
	
	
	

	SPOLU                               10 tematických dní
	8
	8
	8
	8
	
8

	8
	8
	8
	8




5.2. Organizačné formy a metódy vyučovania

V našej škole využívame individuálne, individualizované, skupinové i hromadné organizačné formy vyučovania podľa vzťahu k osobnosti žiaka. Podľa prostredia uskutočňujeme hodiny v triede, v odbornej učebni, na dvore, vychádzky a exkurzie a zadávame aj úlohy, ktoré si deti vypracovávajú v školskom klube alebo doma. Podľa časovej dotácie sú to hodiny skrátené (30´), zaužívané (45´) , vyučovanie v bloku(2x 45´) alebo vyučovanie v kurzoch (viac hodín, viac dní- činnosť jedného zamerania), či v sezónnych činnostiach(lyžovanie, plávanie, korčuľovanie) alebo projektoch (viac hodín rôznorodej práce, ktoré prepája  spoločná téma). Blokové vyučovanie je nevyhnutné najmä na hodinách TSV, nakoľko škola nedisponuje vlastnou telocvičňou a žiaci sa premiestňujú  do telocvične . Hodina je málokedy izolovanou udalosťou. Učiteľ sa snaží učenie integrovať do zmysluplných celkov, čím žiakov dobre motivuje  a aktivizuje. Dáva však pozor na dostatočné opakovanie a precvičovanie učiva, pričom nezabúda na uplatnenie didaktických hier a zábavných prvkov. Nezabúda ani na možnosť výberu. Dieťa si môže vybrať partnera k učeniu, vyberá si miesto práce, alebo z viacerých úloh ,či postupov. Slobodná voľba má svoje miesto v našej školskej práci. Neumožňuje však voľbu ničnerobenia, alebo ubližovania. Deti pracujú podľa vopred dohodnutých pravidiel, ktorých dodržiavanie sa vyžaduje. Učiteľ vstupuje do triedy s uvedomením si cieľa danej vyučovacej hodiny, pracuje s kritériami. Na 1 vyučovacej hodine využíva 1-3 kritériá, v 1 roku v danom predmete používa 10-13 kritérií. Žiakom oznámi kritériá, alebo si ich spoločne v úvode zostavia, aby im bol jasný zmysel spoločne prežitého času. Počas hodiny prebiehajú rôzne učebné činnosti a učiteľ využíva rôzne metódy. Pamätá na individuálny prístup a pripraví si činnosti aj pre talentované deti, aj pre žiakov so špeciálno-výchovnými potrebami. Uplatňuje inklúziu. Učiteľ okrem základných metód využíva najmä aktivizujúce metódy: diskusné, situačné (projektové, riešenie problémov), inscenačné, didaktické hry, zážitkové učenie, heuristiky (DITOR), tezaury, zaraďuje skupinovú prácu, problémové vyučovanie a ďalšie metódy, ktoré robia vyučovací proces atraktívnym.



6.UČEBNÉ OSNOVY 

Učebné osnovy tvoria samostatné prílohy k ŠkVP. Obsahujú rozpracovanie štandardov do ročníkov podľa učebného plánu školského vzdelávacieho programu vo všetkých cykloch. 
Od 1.9.2024 škola postupuje podľa dvoch variantov učebných osnov. 

1) Učebné osnovy vypracované podľa Dodatku č. 8 k ŠVP 2015: 
- Jazyk a komunikácia 
- Jazyk a komunikácia – cudzie jazyky 
- Matematika a práca s informáciami 
- Človek a príroda 
- Človek a spoločnosť 
- Človek a hodnoty 
- Človek a svet práce 
- Umenie a kultúra 
- Zdravie a pohyb 

2) Učebné osnovy vypracované podľa ŠVP 2023: 

- Jazyk a komunikácia 
- Jazyk a komunikácia – cudzie jazyky 
- Matematika a informatika 
- Človek a príroda 
- Človek a spoločnosť 
- Človek a svet práce 
- Umenie a kultúra 
- Zdravie a pohyb


7. Vymedzenie gramotností a gradačná postupnosť

Dokument „Vymedzenie gramotností a gradačná postupnosť“ je kľúčovou prílohou nového ŠVP. Definuje, aké vedomosti, zručnosti a postoje (gramotnosti) si musia žiaci rozvíjať naprieč všetkými predmetmi a ako sa tieto požiadavky postupne zvyšujú (gradujú) od 1. po 9. ročník. 
Hlavný účel a princíp fungovania
· Prepojenie predmetov: Gramotnosti nie sú izolované v jednom predmete, ale rozvíjajú sa prierezovo (napr. finančnú gramotnosť rozvíja matematika aj etická výchova). 
· Gradačná postupnosť (cykly): Ciele nie sú určené pre jednotlivé ročníky, ale pre tri vzdelávacie cykly (1. cyklus: 1. – 3. ročník, 2. cyklus: 4. – 5. ročník, 3. cyklus: 6. – 9. ročník). Ukazuje, ako žiak prechádza od základného porozumenia k samostatnému a kritickému mysleniu.
Príklad gradačnej postupnosti v praxi:
Postupnosť cieľov ukazuje prechod od pomoci učiteľa k úplnej samostatnosti žiaka:

	Vzdelávací cyklus
	Úroveň očakávaného výkonu žiaka

	1. cyklus (1. – 3. ročník)
	Žiak dokáže s pomocou učiteľa identifikovať základné fakty a pomenovať javy.

	2. cyklus (4. – 5. ročník)
	Žiak samostatne porovnáva informácie z viacerých zdrojov a hľadá súvislosti.

	3. cyklus (6. – 9. ročník)
	Žiak kriticky hodnotí dôveryhodnosť informácií, argumentuje a rieši komplexné problémy.





Mapa doménových a prierezových gramotností :


7.1. Doménové gramotnosti:
· Jazyková a komunikačná gramotnosť: Porozumieť, vyjadriť a interpretovať  fakty, pojmy, emócie a názory hovoreným a písaným jazykom, využívajúc  aj vizuálne, audiovizuálne a digitálne materiály v rôznych kontextoch, efektívne 
a rešpektujúco komunikovať, a to vhodným a tvorivým spôsobom. 
· Matematická gramotnosť: Rozoznať matematickú podstatu  problémov a riešiť ich pomocou matematiky, kriticky uvažovať a logicky 
zdôvodňovať, porozumieť a vyjadriť podstatu problému, diskutovať o probléme, 
navrhnúť stratégiu riešenia problému, riešiť problém pomocou nástrojov matematiky 
a interpretovať riešenie  problému, stanoviť/vysvetliť podmienky alebo  hranice platnosti výsledkov a záverov, riešiť životné potreby jednotlivca  ako konštruktívneho, zainteresovaného a reflektujúceho člena spoločnosti.   Úroveň matematickej gramotnosti je závislá od úrovne osvojenia si matematického 
obsahu a úrovne zvládnutia matematických praktík, ktoré zahŕňajú matematické 
modelovanie, prácu s matematickými reprezentáciami a používanie matematického 
jazyka. 
· Informatická gramotnosť: Riešiť každodenné informatické problémy a situácie, disponovať primeraným informatickým aparátom, navrhovať riešenia informatických  problémov, kriticky uvažovať a argumentovať, využívať vhodné reprezentácie, 
formány jazyk a informatické nástroje  na dosiahnutie cieľa.
· Prírodovedná gramotnosť:Používať prírodovedné (vedecké) poznatky, identifikovaťotázky a vyvodzovať dôkazmi podložené závery  pre pochopenie a tvorbu rozhodnutí  o svete, v ktorom žijeme, prírode  a zmenách, ktoré v našom prostredí  v dôsledku ľudskej aktivity nastali, porozumieť princípom objektívneho  a systematického skúmania, ako aj úlohe vedy v našej spoločnosti.   Prírodovedná gramotnosť pozostáva z 3 zložiek: prírodovedných predstáv, prejavov 
(vedeckého) postoja k realite a spôsobilostí vedeckej práce.
· Spoločenskovedná gramotnosť:Prejavovať sa ako samostatné, slobodné 
a zodpovedné osobnosti, uplatňovať svoje práva a napĺňať svoje povinnosti, byť 
vnímavý voči sebe aj voči druhým  a krajine, nadobudnúť pozitívny vzťah k demokratickej spoločnosti a k potrebe udržateľnosti 
života na Zemi, prejavovať aktívny postoj k riešeniu aktuálnych výziev a problémov, uvedomovať si vlastnú identitu v globalizovanom svete, porozumieť podobným aj 
odlišným  geografickým, historickým, kultúrnym, náboženským, hospodárskym  a politickým špecifikám ľudského  spoločenstva v rôznych častiach  Zeme, prejavovať rešpekt a ohľaduplnosť voči iným ľuďom, ich kultúram 
a duchovným hodnotám, vyhľadávať, analyzovať a interpretovať informácie v rôznej podobe  vyvodzovať  z nich logicky správne závery, ktoré dokážu argumentačne  podložiť a prezentovať.  
· Technická a profesijná gramotnosť: Používať, riadiť, hodnotiť a chápať  techniku, pochopiť, čo je technika a technológie, ako fungujú, ako formujú spoločnosť a ako ich formuje spoločnosť, technicky myslieť a pracovať s technickými 
zariadeniami a využiť ich vynaliezavosť pri navrhovaní a stavbe vecí a pri riešení 
praktických problémov, ktoré sú technologického charakteru, byť spokojný s používaním technických zariadení a technológií, mať určitý stupeň 
vedomostí o povahe, správaní, sile a dôsledkoch  mnohých aspektov techniky 
a technológií z perspektívy reálneho sveta. 
Identifikovať a rozvíjať reálny profesijný cieľ, poznať svoje silné stránky, prijať 
a vyjadriť spätnú väzbu a v procese kariérového plánovania vytvárať  konštruktívne rozhodnutia, mať určitý stupeň vedomostí o kariérových hodnotách, 
osobnom kariérovom smerovaní a kariérovom plánovaní ako celoživotnom procese.
· Zdravotná a pohybová gramotnosť :dosiahnuť úroveň vedomostí, osobných 
zručností a sebadôvery na zlepšenie osobného zdravia a zdravia ľudí  v bezprostrednom okolí zmenou osobného životného štýlu, efektívne využívať 
informácie o zdraví a podpore zdravia potrebné pre posilnenie starostlivosti o svoje  zdravie, chápať negatívne vplyvy zdraviu škodlivých látok a mať zdravé stravovacie 
návyky, v prípade ohrozenia života alebo zdravia vedieť primerane veku 
zareagovať a poskytnúť prvú pomoc.
· Umelecká gramotnosť: Schopnosť vnímať, prijímať, chápať,  interpretovať a vyjadrovať sa prostredníctvom rôznych druhov a foriem umenia, 
vyjadriť autentický vzťah k umeniu, porozumieť hodnote umenia vo vzťahu k sebe 
i spoločnosti, poznávať a poznať artefakty jednotlivých druhov umenia, vyjadrovať  sa ich prostriedkami, prežívať a reagovať na produkty vytvárané na princípoch 
umeleckej tvorby, formovať individuálne postoje a hodnotové preferencie v oblasti 
umenia a kultúry, aplikovať tvorivosť, ktorá mu umožňuje prenášať umelecké 
spôsobilosti aj do iných vzdelávacích oblastí, prostredí a kontextov. 


7.2 Prierezové gramotnosti
· Čitateľská a vizuálna gramotnosť: Schopnosť s porozumením čítať texty, analyzovať ich, kriticky vyhodnocovať informácie a zároveň vnímať a interpretovať vizuálne podnety, umenie či médiá. 
· Digitálna a AI gramotnosť: Bezpečné a efektívne používanie digitálnych technológií, algoritmické myslenie a po novom aj základy práce s umelou inteligenciou (AI) vrátane etických aspektov. 
· Finančná gramotnosť: Riadenie osobných financií, pochopenie hodnoty peňazí, plánovanie rozpočtu a orientácia v rizikách na finančnom trhu. 
· Občianska, interkultúrna a mediálna gramotnosť: Poznávanie demokratických princípov, svojich práv a povinností, rešpekt k iným kultúram a aktívne zapájanie sa do života komunity a spoločnosti. Rozvíjanie kritického a rozlišujúceho postoja k médiám, vrátane sociálnych sietí a re klamy,  etické a zodpovedné správanie v mediálnom prostredí, vrátane sociálnych  sietí.
· Environmentálna gramotnosť: Pochopenie globálnych ekologických výziev, vzťahu človeka k prírode a uplatňovanie udržateľného životného štýlu v každodennom správaní. 
· Sociálna a emocionálna gramotnosť: Rozvoj sebaregulácie, empatie, zvládanie konfliktov, budovanie zdravých medziľudských vzťahov a tímová spolupráca.


7.3. Nadpredmetové koncepty
Najnovšie úpravy ŠVP (zavedené Dodatkom č. 5) dopĺňajú štruktúru o dva zásadné univerzálne koncepty, ktoré formujú celkovú kultúru školy: 
· Metakognícia: Schopnosť žiaka reflektovať vlastné procesy myslenia, poznať svoje silné a slabé stránky a vedieť, ako sa efektívne učiť.
· Charakter: Rozvoj morálnych hodnôt, čestnosti, zodpovednosti a etického rozhodovania. 

Metakognícia a autonómia v učení: Rozvoj schopnosti žiaka uvedomovať si vlastné myslenie a učenie sa. Zahrnuje reguláciu kognitívnych procesov – žiak vie, ČO a PREČO sa učí. Ide o schopnosť analyzovať a riadiť vlastné učenie.
1. Charakteristika prierezovej témy
Prierezová téma Metakognícia a autonómia v učení reaguje na potrebu pripraviť žiakov na celoživotné vzdelávanie v rýchlo sa meniacom svete. Metakognícia je schopnosť žiaka „premýšľať o vlastnom myslení“. Nezameriava sa na to, čo sa žiak učí (obsah), ale ako sa učí (proces). 
Cieľom tejto témy je transformovať žiaka z pasívneho prijímateľa informácií na aktívneho, sebaregulujúceho sa aktéra vlastného vzdelávania. Žiak, ktorý ovláda metakognitívne stratégie, dokáže odhadnúť svoje sily, vybrať si správny postup pri riešení problémov, monitorovať svoj pokrok a poučiť sa z vlastných chýb.
2. Ciele prierezovej témy
Hlavným cieľom je rozvinúť u žiakov vedomé riadenie vlastných poznávacích procesov.
Kognitívne ciele:
· Žiak pozná rôzne stratégie učenia sa (napr. vizualizácia, mnemotechnické pomôcky, štruktúrovanie textu) a vie, kedy ktorú použiť.
· Žiak dokáže verbalizovať a analyzovať svoje myšlienkové postupy.
· Žiak vie identifikovať prekážky v porozumení textu alebo zadania úlohy.
Afektívne a postojové ciele:
· Žiak vníma chybu ako prirodzenú súčasť učenia sa a prostriedok na posun vpred (rozvoj rastového nastavenia mysle).
· Žiak si buduje sebadôveru na základe reálneho sebahodnotenia.
· Žiak preberá zodpovednosť za svoje študijné výsledky a nespolieha sa výhradne na externé riadenie učiteľom.
3. Výstupy a kompetencie žiaka podľa vzdelávacích cyklov
1. cyklus: Uvedomenie si seba ako učiaceho sa
· Žiak vie na konci aktivity vyjadriť, čo preňho bolo ľahké a čo ťažké (napr. pomocou škály alebo farieb semaforu).
· Žiak dokáže s pomocou učiteľa pomenovať, čo mu pomohlo splniť úlohu (napr. „pomohol mi obrázok“, „pomohlo mi, keď sme pracovali vo dvojici“).
· Žiak sa učí kontrolovať svoju prácu podľa vzoru.
2. cyklus: Plánovanie a monitorovanie
· Žiak si dokáže pred začiatkom práce vytvoriť jednoduchý plán (napr. určiť poradie krokov pri riešení projektu).
· Žiak priebežne monitoruje svoj postup a dokáže spomaliť alebo zmeniť smer, ak zistí, že zadaniu nerozumie.
· Žiak vie popísať vlastnými slovami, akú stratégiu zvolil pri riešení matematického problému alebo pri čítaní textu.
3. cyklus: Sebaregulácia a evaluácia
· Žiak si samostatne vyberá učebné stratégie, ktoré vyhovujú jeho učebnému štýlu (vizuálny, auditívny, kinestetický).
· Žiak realizuje hĺbkovú sebareflexiu po skončení tematického celku – analyzuje svoje silné a slabé stránky, plánuje nápravné kroky.
· Žiak dokáže poskytnúť konštruktívnu rovesnícku spätnú väzbu zameranú na proces riešenia, nie na osobu spolužiaka.
4. Formy implementácie prierezovej témy
Prierezová téma sa nerealizuje ako samostatný vyučovací predmet, ale prelína sa celým výchovno-vzdelávacím procesom prostredníctvom troch základných foriem:
Integrácia do vyučovacích predmetov: Každý vyučujúci povinne vyčleňuje záverečnú časť vyučovacej hodiny (minimálne 3 – 5 minút) na metakognitívnu reflexiu (napr. cez techniky Lístok na odchod, 3-2-1 reflexia).
Projektové vyučovanie a bloková výučba: Pri tvorbe ročníkových projektov je súčasťou kritérií hodnotenia aj povinná obhajoba procesu – žiak popisuje, ako postupoval, s akými problémami sa stretol a ako ich prekonal.
Zavedenie Žiackeho portfólia: Žiaci si systematicky zbierajú svoje práce, testy a projekty. Minimálne raz za polrok portfólio analyzujú a píšu k nemu celkovú reflexiu svojho pokroku.
5. Metakognitívny dotazník / Pomôcka pre učiteľa
· Pred prácou (Plánovanie): Čo už o tejto téme viem? Čo je cieľom tejto úlohy? Aký postup bude najlepší?
· Počas práce (Monitorovanie): Funguje môj plán? Rozumiem všetkým slovám v texte? Nepotrebujem zmeniť stratégiu?
· Po práci (Evaluácia): Čo mi išlo najlepšie? Kde som urobil chybu a prečo? Čo by som nabudúce urobil inak?


Charakter:
1.Charakteristika prierezovej témy: Cieľom je vybudovať vlastný charakter, rozvážnosť a prosociálnosť, prispievať k školskej kultúre 
a étosu, zvnútorniť charakterové dispozície (cnosti) a hodnoty, napodobňovať dobré 
charakterové správanie, začleniť rozvoj charakteru do vlastného vzdelávania, uvedomiť si 
význam šťastného, naplneného života a príspevok k spravodlivej a solidárnej spoločnosti, 
nadobudnúť osobnostné morálne črty, ktoré ovplyvňujú správanie a motiváciu.
„Vzdelaný, ale nemravný človek je bremenom zeme .“ J. A. Komenský 
Charakter chápeme ako celistvý súbor rysov, dispozícií či cností, ktoré formujú morálnu povahu človeka. Výchova charakteru sa usiluje o pozitívny rozvoj cností. Slovami J. A. Komenského: „Poznať dobro, chcieť dobro, konať dobro, a to aj keď sa nikto nepozerá.“ Výchova charakteru zahŕňa všetky explicitné i implicitné výchovné aktivity, ktoré napomáhajú rozvoju morálnych, občianskych, rozumových a výkonových cností človeka. 
ČO JE TO VÝCHOVA CHARAKTERU? Koncepcia výchovy charakteru vychádza z celostného chápania človeka a spoločnosti. Spoločnosť ako celok nebude prosperovať bez dobrých, t. j. charakterných jedincov. Preto spoločnosť, ktorá prosperuje, sa výchovne stará o charakter svojich členov. Starostlivosť o charakter vychovávaného je rovnako dôležitá ako starostlivosť o charakter vychovávateľa (prof. PhDr. Jan Hábl, Ph.D., doc. Mgr. Martin Brestovanský, PhD- Škola s charakterom)
Na začiatku školského roka realizujeme autodiagnostiku- Aká je klíma v našej škole? 
➢Zistíme hodnoty a potreby žiakov, učiteľov aj rodičov pomocou dotazníkov, rozhovorov a pozorovaní. 
➢Zapojíme učiteľov a žiakov do plánovania zmien. Diskutujeme otvorene o výsledkoch diagnostiky. 
➢Spolu s učiteľmi pomenujeme kľúčové dôvody, prečo je výchova charakteru (VCH) dôležitá a ako súvisí s výsledkami diagnostiky. 
➢Určíme kľúčové priority pre implementáciu výchovy charakteru na základe získaných výsledkov. 
➢Zabezpečíme pravidelné hodnotenie pokroku v implementácii výchovy charakteru. 
➢Aké sú silné stránky našej školy? Určíme si zónu najbližšieho vplyvu vo VCH, t. j. povieme si, na čom môžeme stavať tento školský rok, a čo naopak potrebuje veľmi rýchle riešenie. 
Predkladaný rámec výchovy charakteru podľa ŠVP pozostáva z 2 hlavných morálnych dispozícií – rozvážnosti, prosociálnej orientácie – a siedmich komponentov. 
Rozvážnosť (alebo aj praktická múdrosť) znamená schopnosť žiaka rozlišovať a voliť si morálne zrelé riešenia v konkrétnej životnej situácii. 
Prosociálna orientácia znamená vôľu a schopnosť konať v prospech druhého aj bez
očakávania odmeny. Pripravuje žiaka na utváranie charakterných priateľstiev a partnerstiev
s druhými.
Rozvážnosť a prosociálna orientácia prenikajú všetkými siedmimi komponentmi charakteru,
ktoré reprezentujú intelektuálnu, emocionálnu aj sociálnu dimenziu nášho morálneho
prežívania. Všetky sú v praktickom živote vedené rozvážnosťou a smerujú k prosociálnemu
uplatneniu. 
Sedem komponentov:
1. Morálne vedomie
2. Intelektuálna zvedavosť
3. Odvaha
4. Odolnosť
5. Úcta k druhým
6. Spravodlivosť
7. Líderstvo
Komponenty sú zapracované v konkrétnych aktivitách a organizačných formách ako sú ranné kruhy, Sústreďte sa s (n)ami a vo všetkých predmetoch. Ciele prierezovej témy čerpáme z Prílohy č.1 ŠVP-Vymedzenie gramotnosti a ich gradačná postupnosť.

Pri práci v I. cykle využívame celoživotné pravidlá Susan Kowalíkowej z Integrovaného tematického vyučovania, ktoré učiteľ zavádza postupne na ranných komunitách.
· PRAVDIVOSŤ
· ÚCTA
· NAJLEPŠÍ OSOBNÝ VÝKON
· DÔVERYHODNOSŤ
· AKTÍVNE POČÚVANIE
Tieto celoživotné pravidlá zavádzame postupne, dôsledne a pomaly. Každé je spojené s nejakým príbehom, rozprávkou, projektom... Takto postupne pracujeme aj so zručnosťami života: Flexibilita, Iniciatíva, Integrita, Komunikácia, Ohľaduplnosť, Organizácia, Participácia, Priateľstvo, Riešenie problémov, Sebadôvera, Spolupráca... o výbere zručnosti života rozhoduje triedny učiteľ na základe toho, ako sa kolektív vyvíja, aké problémy rieši. K niektorým sa vracia, iné pripomína len obrázok- symbol na stene, nástenke... V jednom roku nie je dobré prebrať všetky zručnosti, je potrebné im venovať primeraný čas, aby si ich deti naozaj osvojili a zvnútornili. K tomu je samozrejme potrebná reflexia, hra alebo prípadne  nejaký projekt. Veľmi úspešný je napríklad pri zručnosti starostlivosť projekt, v ktorom pridelí učiteľ každému dieťaťu niekoho o koho sa bude starať. Každý vie, o koho sa stará, ale nik nevie, kto sa stará o neho. Deti v úvode povzbudzujeme, hľadáme prejavy priateľského správania. Môžeme ich spísať na tabuľu a tento zoznam môže niekde visieť ako nápoveda. Na konci týždňa s deťmi vyhodnotíme, či niekto zistil, kto sa o neho stará, ako to zistil, kedy to zistil, aké mal pocity, či bolo ťažké sa o niekoho starať, čo sa naučil... Učitelia využívajú rôzne materiály, príbehy a napr. aj knihu Sean Covea 7 návykov šťastných detí.   
K niektorým zručnostiam a celoživotným pravidlám sa vraciame spätne v 2. a 3. cykle. V 3. cykle prostredníctvom organizačnej jednotky, ktorú voláme Sústreďte sa s (n)ami- SSS. Je to spoločná hodina všetkých žiakov, ktorou končíme týždeň. Je tam príležitosť na participáciu žiakov. Napríklad sme  s učiteľmi a žiakmi diskutovali o cnostiach, o ktorých hovoril už J. A. Komenský v diele Veľká didaktika:
· Múdrosť
· Umiernenosť
· Statočnosť
· Spravodlivosť
Sústreďte sa s(n)ami (SSS): Obsah každý rok prispôsobujeme tomu, čo sa deje okolo nás doma i vo svete. Takže teraz sme napríklad hovorili so žiakmi o vojne na Ukrajine. Súhlasíme s názorom, že mier sa tvorí v školách. Spoločne sa na obsah SSS pripravíme na porade s triednymi učiteľmi. Súčasťou našej koncepcie je Magna charta. Ide o zákony, na ktorých pracovali žiaci, učitelia, rodičia. Motivačne nám poslúžila Magna Charta Libertatum (Veľká listina slobôd). Poskytuje aj návod na riešenie problémov. Ak sa stane niečo neprimerané, máme k dispozícii obyčajne kamerový záznam. Ten si trieda pozrie „ako film“. Veľmi často žiaci sami prídu na to, kde sa stala chyba, ako ju napraviť. Výnimočne si udalosť pozrieme aj s rodičmi. Oceňujeme tento materiál, lebo sa nám stávalo, že žiaci a rodičia preferovali svoje neobjektívne názory a nevedeli udalosť komplexne zhodnotiť. Niekedy aj samotné dieťa, nevedelo posúdiť svoje konanie. Je to citlivý materiál, ale máme s ním len dobré skúsenosti.
Po organizačnej stránke sú veľmi prínosné Ranné kruhy. Zaviedli sme ich vo všetkých ročníkoch. Ide o 15 minút pred 1.vyučovacou hodinou. Učitelia sú pripravení- vzdelávaní v tom ako viesť ranné kruhy, o obsah sa stará pracovná skupina. Často využívame Karty cností. 
K rozvoju CHV prispieva aj písanie denníkov v 1. a 2. cykle. 
Určite k tomu prispieva slovné hodnotenie, ktoré robíme v 1. cykle. Dieťa sa učí sebahodnoteniu, spoznáva sa, svoje silné, slabé stránky, učí sa plánovať si svoj rozvoj. V 2. a 3. cykle používame rôzne dotazníky, aby sa deti hlbšie spoznali. Napríklad dotazník na zisťovanie typu inteligencie. Pracujeme aj so skiellfie. Ide o počítačové hry, prostredníctvom ktorých sa dieťa poznáva, pracuje na svojich silných a slabých stránkach... Vytvára to príležitosti spoznať nielen seba, ale aj spolužiakov, oceniť tých, ktorí možno boli trochu na okraji apod. Najstarší (žiaci 8. a 9. ročníka) absolvujú testy v Talentcentre v Trnave.
O výchovu charakteru sa usilujeme na všetkých predmetoch. V tomto smere veľa záleží od konkrétneho učiteľa. 
Zaviedli sme formy „verejného ocenenia“ dobrého charakteru:
Oceňujeme žiaka mesiaca a triedu mesiaca. Ak niekto urobí niečo výnimočné, poďakuje sa mu cez rozhlas a na spoločnom predmete Sústreďte sa s(n)ami. Jeho meno visí na centrálnej nástenke po celý rok. Učíme deti hľadať v ľuďoch dobré stránky. Napríklad majú v triedach (1.cyklus): Srdce radosti, Stromy uznania, priateľstva...apod. ide o rôzne formy oceňovania dobrých skutkov. Deti sa učia poďakovať tým, čo pomohli, urobili niečo dobré. V hodnotiacom kruhu robia k tomu reflexiu.
V našej škole vychádzame z presvedčenia, že charakter sa dá rozvíjať, že sa má na jeho rozvoji pracovať na pôde školy (v spolupráci s rodinou) a aj v spolupráci so širšou komunitou (organizáciami, dobrovoľníkmi...). Do tejto práce treba zapájame celé široké okolie. Najmä tretí sektor vie poskytnúť veľa kvalitných podnetov cez rôzne projekty. Pre nás je napr. unikátna spolupráca s Človekom v ohrození. Žiaci školy sa usilujú rôznymi aktivitami „zarobiť“ a poslať peniaze konkrétnemu dieťaťu v Afrike, aby mohlo chodiť do školy. Dieťa podporujeme už niekoľko rokov. S Tabithou máme kontakt, vieme všeličo o nej, dozvedeli sme sa o živote detí v tomto kontinente...Takéto praktické aktivity sú dôležitou súčasťou charakterového vzdelávania, aktívne ich vyhľadávame (Biela pastelka, Koľko lásky sa zmestí do krabice- pre seniorov...)

8.HODNOTENIE ŽIAKOV 

„ Ľudia majú v sebe organizovanú základňu hodnotenia.“ (Carl Rogers)
„ Známka je len kvantifikátor nevhodne používaný- barlička chromej pedagogiky.“ (Amonašvili)
Malé dieťa má zdroj hodnotenia v sebe, snažíme sa ho neustále rozvíjať. Dávame mu k hodnoteniu príležitosť. Ak sa to nedeje, zdroj hodnotenia sa dostáva mimo dieťa a ono sa učí preberať cudzie hodnoty, naučí sa nedôverovať vlastným zážitkom, stráca dôveru v seba. Dieťa potrebuje priestor na  hodnotenie a najmä na SEBAHODNOTENIE.
Dieťa si tvorí hodnotový systém, učí sa hodnotiť. Ak prenechá hodnotenie iným, bude neisté.
SEBAHODNOTENIE to je najviac, čo môže dieťa z procesu hodnotenia získať do života.
Škola sa nevyhne posudzovaniu hodnôt. Hodnoty rozhodujú, aj čo v škole hodnotiť (nie podružné veci, čo sa ľahko merajú). „Kým nebudeme o hodnotení rozmýšľať ako o spojitosti hodnotenia a hodnôt, tým neozdravíme hodnotiaci proces!“ (Ondrej Hausenblaus)
Hodnotením sa snažíme zlepšiť socio-emocionálnu klímu v triede. Preto je pozitívne orientované na hodnoty, správanie a komunikáciu, ktoré motivujú žiakov k učeniu sa, podporujú ich snahu pracovať na sebe s vedomím, že to, čo sa naučím, je mojím vzácnym osobným vlastníctvom. 
Cieľ nášho hodnotenia: urobiť zodpovedným za výkon dieťa, čo najviac rozvinúť jeho sebahodnotenie, priviesť ho k sebaregulácii, odstrániť strach z hodnotenia (ponechať dieťaťu sebavedomie a slobodu), podporiť rozvoj hodnôt a celoživotné vzdelávanie.  
Podľa nového Štátneho vzdelávacieho programu (ŠVP) sa hodnotenie zásadne posúva od tradičného preverovania vedomostí k formatívnemu hodnoteniu, ktoré podporuje individuálny rast dieťaťa a minimalizuje stres. Cieľom už nie je len prideliť známku, ale poskytnúť žiakovi konštruktívnu spätnú väzbu. Akcent sa presúva z overovania vedomostí na overovanie komplexných spôsobilostí (gramotností). Posilňuje sa čisto slovné hodnotenie (v 1. cykle), neskôr kombinované hodnotenie. Žiak by nemal byť porovnávaný s ostatnými spolužiakmi v triede, ale s jasne stanovenými cieľmi a očakávanými výstupmi vzdelávania. Každý by mal v škole zažiť úspech.
Hlavné piliere systému hodnotenia:
Formatívne hodnotenie: (z latinského formo: upravuj, pretváraj) Poskytuje hodnotiacu informáciu vo chvíli, keď sa určitý výkon dá zlepšiť. Poskytuje ho zväčša učiteľ- facilitátor učenia, ale významná je aj rovesnícka spätná väzba. Je úzko prepojené s vyučovaním. Jeho cieľom je použiť získané informácie na prispôsobenie výučby tak, aby vyhovovala potrebám učiaceho sa v rámci celého trvania učenia sa. Formatívne hodnotenie (FH) žiaka učiteľom má význam pre oboch. Žiak sa jeho prostredníctvom dozvedá, ako vo vzdelávaní prosperuje a napreduje, informuje ho aj o možnostiach ako sa zlepšiť, učiteľ zas reflektuje kvalitu svojej práce a úroveň rozvoja vlastných profesijných spôsobilostí. Formatívne má oveľa silnejšie efekty na učenie žiakov ako sumatívne hodnotenie, najmä u tých, ktorým sa menej darí. Tak pomáha zúžiť medzeru medzi vysoko výkonnými a málo výkonnými žiakmi, pričom celkovo zvyšuje výkonnosť. Prispieva k sebauvedomovaniu a uvedomovaniu si vlastného procesu učenia. FH prevažuje. Jeho prednosťou je dialogický charakter, v ktorom sa odrážajú pripomienky hodnotiaceho, klady, nedostatky, ocenenia, chyby... Ide aj o dialóg žiakov v hodnotiacom kruhu, spätnú väzbu počas skupinovej práce. Je podávané ako pomoc, prostriedok k sebazdokonaľovaniu, napredovaniu, k sebapoznaniu. Je silne motivujúce, posilňuje dôveru žiaka v učiteľa, školu, učenie, seba... Nie je správne ho realizovať ako súbor výčitiek a pripomienok. 
Formy FH: Sebahodnotenie, rovesnícke hodnotenie, hodnotenie učiteľom.
Techniky FH (príklady): 
Učiteľ v 1. cykle používa grafické symboly: emotikony a rôzne pečiatky. Dieťa si vyberie pečiatku niekedy aj samé a vyfarbí si z nej takú plochu, nakoľko je so svojou prácou spokojné (vyfarbená menšia časť pečiatky- dieťa si uvedomuje, že je na ceste a že sa môže zlepšiť, celá pečiatka vyfarbená- veľmi sa mu darilo). 
Semafor: Pomocou farieb žiak dáva spätnú väzbu ako rozumie učivu, prípadne ako sa mu darilo (červená- nerozumiem, nedarilo sa mi, potrebujem pomôcť, môžem sa zlepšiť, oranžová- rozumiem, ale niekedy potrebujem pomôcť, činnosť mi išla v celku dobre, ale ešte sa môžem zlepšiť, zelená- rozumiem, ovládam, nepotrebujem pomoc, som so sebou veľmi spokojný) . S umiestnením učiteľ pracuje v reflexii. Vyhne sa tomu, aby do semafora vkladal mená (značky, práce) žiakov sám. Semafor sa dá využiť aj pri samostatnej práci, prípadne pri výklade učiva ako práca s 3 farbami pohárov, prípadne lístkov, ktoré má žiak a ukladá ich na lavicu, ak: červená: nerozumie, má otázku, oranžová: výklad je rýchly, má určité ťažkosti, neistotu, zelená: rozumie.
Jednoduchá predikčná karta: V jednom stĺpci je slovom viem alebo symbolom : √, prípadne emotikonom ☺, označená úspešnosť, v druhom neúspešnosť (nespokojnosť, som na ceste...) 
Sebahodnotiace karty- Check-listy: Jednoduché zoznamy úloh a kritérií, ktoré si žiaci sami alebo s pomocou učiteľa odškrtávajú.
Sebahodnotiaci list: Sebahodnotenie po spoločnej aktivite: Pracoval si dobre? Čo si sa naučil? Ako sa Ti darilo? Ako si to dosiahol? Páčila sa ti aktivita? Počúval si ostatných? Chceš niekoho oceniť? Pomohol si niekomu?
Metakognícia: tabuľka otázok (dané učiteľom: čo sme robili, prečo sme to robili, kde to môžeš využiť, čo si sa naučil?) a odpovedí (formuluje sám žiak).
Sumár: napíš 10-15 slov o tom, čo si robil na hodine, čo si sa naučil
Lístok pri odchode: napíš tri veci, ktoré si sa naučil, dve, ktoré ťa zaujali, jednu otázku, ktorú stále máš...

Sumatívne hodnotenie: (z latinského suma: hlavný obsah, celok, stručné vyjadrenie) Konečný celkový prehľad o dosahovaných výkonoch. Ide o konečné rozhodnutie: zvládol- nezvládol, postupuje- nepostupuje, prijali-neprijali
Jeho nástrojmi sú testy z tematických celkov, záverečné testy, národné či medzinárodné meranie (Komparo, Testovanie 9...) Zapájame sa so žiakmi 4.,6.,8. a 9.r. do Kompara. Škola získa spätnú väzbu o úrovni triedy, konkrétnych oblastí, kde deti dosahujú výborné výsledky, kde učivo nie je dobre zvládnuté...Učiteľ má spätnú väzbu o úrovni svojho učenia, hodnotenia...,  samotný žiak dostane konkrétnu výpoveď o úrovni vedomostí, schopností. Sumatívne hodnotenie by mala sprevádzať pokojná atmosféra s úctou k osobnosti dieťaťa.
Tento druh hodnotenia má najmä kontrolnú funkciu. SH je aj záverečné hodnotenie- vysvedčenie.
Formy záverečného hodnotenia 
Slovné hodnotenie: Komplexný opis dosiahnutých výsledkov, prístupu a oblastí na zlepšenie (1. cyklus)
Kombinované hodnotenie: Prepojenie známky s komentárom ( 2.cyklus). 
Klasifikácia: Známky s kritériami (3.cyklus)

Portfólio: Škola v hodnotení využíva portfóliá. Ide o cenný súbor žiackych výstupov, ktoré vypovedajú o žiakovej osobnosti, jeho vývoji. Je to dokumentačný súbor prác a ďalších naratívnych záznamov o dieťati. Tvorí „obraz“ o žiakovi. Informuje, ako sa žiak učí, ako rozmýšľa, v čom je nadaný. Poukazuje na rôzne zložky osobnosti žiaka. Rešpektuje individuálnu vzťahovú normu. Žiaci sú nabádaní vylepšovať svoje práce. Portfólio napomáha rozvoju schopnosti sebahodnotenia a vlastného plánovania ďalšieho učenia. Práce nestačí zhromažďovať, je potrebné s nimi ďalej pracovať, hovoriť o ukážkach na poradách učiteľa so žiakmi, v hodnotiacich kruhoch a v ŽÚR-kach. Tam sú práce cennou oporou komunikácie. (ŽÚR- (žiak–učiteľ–rodič) predstavuje vysoko efektívnu formu tripartitnej evaluácie, ktorá transformuje tradičné rodičovské združenie na formatívny hodnotiaci dialóg. Tento nástroj posilňuje pedagogické partnerstvo, buduje dôveru a prepája školské prostredie s rodinou, pričom žiak sa stáva aktívnym subjektom vlastného vzdelávania.) ŽÚR zapísala naša škola do slovenského Katalógu inovácií. 

Hodnotenie v 1.cykle
Prváci:
· poznávame žiaka (diagnostika učiteľa, hodnotenie dieťaťa napísané rodičom, správy z poradne)
· potlesk, gestá, slovne sformulované ocenenia (Bravo- bravo- bravisimo, JSMAS: Ja som milý a schopný)
· oceňujeme, keď sa niečo podarí, každý úspech
· hodnotiaci kruh (na záver dňa, témy, týždňa, roka)obhajujú svoju prácu, napr. denník
· výstavky zošitov, výkresov (bodujeme gombíkmi...), učia sa hodnotiť podľa kritérií, nie podľa priateľských vzťahov, budujeme rovesnícke vzdelávanie
· Porady s deťmi (pravidelné so skupinou detí- postupne všetkými, nielen deti, ktoré majú ťažkosti)
· Rôzne pracovné listy so sebahodnotením: najlepšie sa mi podarilo, čo chcem zlepšiť, môj podiel na práci v skupine, čo mám v portfóliu
· Používanie pečiatok
· Používanie bodovacieho hodnotenia, percentá, hlavne slová- popisný jazyk
· Práca s chybou (Oslava chyby, poďakuj sa, keď ťa niekto upozorní na chybu- možnosť nápravy). Učiteľ naschvál spraví chybu a ocení toho, kto ju našiel
· zakladáme portfólio
· práca s denníkom (spoločný denník triedy naviazaný na prácu s triednym maskotom, deti v ňom najskôr kreslia, používajú písmenká, ktoré poznajú, postupne píšu viac) 
Druháci: denník si píše jednotlivec. Zavádzanie: nedokončené vety: 3-5 viet, pribúdajú otázky: Rozumieš všetkému v matematike apod. Denník sa neskôr stane oporou sebahodnotenia 
Tretiaci: časté hodnotenie v denníkoch
Hodnotenie v 2.cykle
Štvrtáci:
· do polroka slovné hodnotenie, postupne kombinované hodnotenie, prechod v druhom polroku na známkovanie
· pravidelné hodnotenie v denníkoch

Piataci: 
· kombinované hodnotenie, na vysvedčení sú známky

 Hodnotenie v 3.cykle:
· kombinované hodnotenie, na vysvedčení sú známky

Prístupy, ktoré naučia dieťa hodnotiť:
· Oboznámiť ho s cieľmi práce
· Vysvetliť kritériá (Čítať s porozumením: chápe doslova, chápe mikro a makroštruktúru)
· Používať kritériá (napr. v denníkoch: koľko viet je minimum...)
· S kritériami oboznámiť rodičov
· Dať deťom dosť času a možnosť opravy
V hodnotení uplatňujeme diagnostický prístup. Veľmi dôležitý je pri vstupe dieťaťa do prvého ročníka a pri príchode nového žiaka do triedy. Poznávame žiaka, aby sme ho vedeli pochopiť a vybrať metódy, postupy a materiály, ktoré budú šité na jeho mieru. Využívame pozorovanie, rozhovory, dotazníky, rozbor žiackych prác, sociometrické metódy...
Spolupracujeme s podporným tímom, rodičmi, poradňami...V rámci diagnostického prístupu používame 
program zlepšenia výsledkov:
1. Hľadáme príčiny neúspechu
2. Analyzujeme s rodičmi denný režim žiaka
3. Analyzujeme predpoklady zvládnuť vedomosti, pochopiť ich, zisťujeme štýl učenia, ktoré dieťa preferuje
4. Vyrovnanie šancí: aplikujeme špeciálne metódy, individuálnu prácu
5. Stanovujeme krátkodobé a dlhodobé ciele (zmluvy učenia...)
6. Podporujeme vnútornú motiváciu dieťaťa
7. Snažíme sa dosiahnuť zmenu (niekedy zmenu postojov žiaka k učeniu)
V hodnotení dominuje vždy iný aspekt (vývinový, výkonový, normatívny, kriteriálny). 
Kriteriálne hodnotenie porovnáva výkon žiaka s dopredu stanovenými kritériami alebo štandardami. Kritériom nie je čas, ale zvládnutie úlohy. Kritériá sú dôležitou súčasťou hodnotenia. V jednom predmete a v jednom roku sa snažíme uplatniť 10- 15 kritérií, na 1 hodine 1-3 kritériá. Každé kritérium má názov, popis a hodnotové úrovne (póly +,-) Napr.
Názov:  Čítanie s porozumením
Popis: Uvedomelé čítanie, znamená prenos významu napísaného do mysle čitateľa, ale zároveň sa obohacuje o skúsenosť čitateľa, čiže pochopenie sa završuje vlastnou tvorbou významu.
Hodnotové úrovne:
-: doslovné chápanie textu: dieťa prikladá význam 1 slova k 2., až postupne porozumie vete a celému textu. V 1. triede, v počiatočných fázach rozvoja čitateľskej gramotnosti je daná úroveň výborným zvládnutím, u štvrtáka je záporným pólom.
+: od chápania mikroštruktúry textu ( chápanie slov a viet) sa dieťa dostane k chápaniu makroštruktúry (vzťahy medzi témou a textom, pochopenie hlavnej myšlienky, ktorá nie je priamo vyjadrená, pochopenie časových a príčinných vzťahov). Dieťa vnáša do porozumenia individuálnu skúsenosť a svoj názor.
Operacionalizácia hodnotenia: Aby hodnotenie pomohlo dieťaťu sa niečo naučiť, snažíme sa o jeho operacionalizáciu. Hodnotenie tak dáva presnú spätnú väzbu a zvyšuje šancu zlepšiť sa. Napr. schopnosť čítať je veľmi všeobecný pojem. Aby ho dieťa zvládlo na požadovanej úrovni, musí mať rozvinutý fonematický sluch, schopnosť rozlišovať písmená, analyzovať a syntetizovať slabiky a slová, schopnosť správne artikulovať, intonovať, dýchať, plynule čítať, čítať s porozumením... Všeobecné ciele (schopnosť čítať) nahrádzame konkrétnymi čiastkovými cieľmi (napr. zamieňa tvarovo podobné písmená- problém v priestorovej orientácii, číta jedným dychom-problémy artikulácie, stres... ). Konkrétne operacionalizované hodnotenie pomôže pochopiť, kde je chyba a tak stojí na začiatku posunu vpred. Keď dieťa vie, kde robí chybu, ľahšie ju prekoná. S chybou pracujeme citlivo, oslavujeme ju.

Dôležité: 
Žiaci sú hodnotení podľa metodického pokynu č.22/2011 na hodnotenie žiakov základnej školy. Škola používa autentické hodnotenie s využitím EduPage a portfólií. 
Autentické hodnotenie spočíva v zaradení a hodnotení tvorivých činností, teda skutočnej tvorby (projekt, jeho prezentácia, výstava, dramatický výstup, vystúpenie..., skupinová práca). Autentické hodnotenie posudzuje výkony žiaka v situáciách podobných reálnemu svetu. Prístup učiteľa spočíva v prevládaní formatívneho (priebežného) hodnotenia nad sumatívnym, vo využívaní operacionalizácie (všeobecné pojmy vyjadriť súborom konkrétnejších), v tvorbe kritérií hodnotenia, v podpore sebahodnotenia žiaka, v práci s portfóliom žiaka, ale najmä v humanizácii hodnotenia. Učiteľ dodržuje humanistické zásady hodnotenia: komplexnosť, pozitívna orientácia, otvorenosť, rýchla spätná väzba, objektivizácia, individuálny prístup. Pri hodnotení sa učiteľ sústredí na oblasti, v ktorých sú deti úspešné. Poskytuje pomoc, v čom a ako sa môžu zlepšiť, zistí, zaznamenáva slovom ich výkon a povie im o ňom. Žiakov vedie zamýšľať sa nad svojimi pokrokmi a nad vynaloženým úsilím. Volia si podľa výsledkov ciele do budúcnosti, v čom im je nápomocný. Učiteľ dieťa predovšetkým povzbudzuje, ukazuje mu cestu zlepšenia,  nabáda ho podávať stále lepší výkon a porovnávať svoju prácu so svojimi možnosťami a žiada od neho osobné maximum. 
Snažíme sa, aby každé dieťa zažilo úspech, aby sme ho vedeli prichytiť pri tom, čo robí dobre, vystríhať nálepkovaniu detí, nepoužívať hodnotiaci jazyk, ale popisný. Dávame deťom dosť času a možnosť opravy. Pritom všetkom humánnom prístupe zachovávame pravdivosť učiteľových hodnotiacich výstupov.
S celým systémom hodnotenia, aj s kritériami oboznamujeme rodičov. Ani najdokonalejší školský systém nedokáže pripraviť človeka na všetko, môže mu však vštepiť chuť sa celoživotne vzdelávať. Nesprávnym hodnotením môžeme túto chuť oslabiť.

Aj v hodnotení sa snažíme viac využívať on-line prostredia:
EduPage, digitálne portfólio (výzva), 
· mentimeter www.mentimeter.com (žiaci sa prihlasujú cez link www.menti.com 
· kahoot www.kwhoot.com (žiaci sa prihlasujú cez link www.kahoot.it
· google formuláre www.gmail.com 
· socrative www.socrative.com 
· MS Teams
· Geogebra www.geogebra.org 

Východiská a princípy hodnotenia žiakov v 3. vzdelávacom cykle
Hodnotenie žiakov v 3. vzdelávacom cykle (6. – 9. ročník) je prirodzenou súčasťou procesu učenia sa. Jeho cieľom nie je iba zistiť a zaznamenať úroveň dosiahnutých vedomostí a zručností, ale predovšetkým podporovať učenie sa žiaka, jeho osobný pokrok, sebareflexiu, zodpovednosť za vlastné učenie a postupné preberanie zodpovednosti za dosahovanie stanovených cieľov.
Hodnotenie vychádza z cieľov a očakávaných výsledkov vzdelávania jednotlivých vzdelávacích oblastí a predmetov. Zameriava sa nielen na osvojenie vedomostí, ale aj na ich používanie v rôznych situáciách, rozvoj gramotností, spôsobilostí, komunikačných a sociálnych zručností, schopnosti riešiť problémy, spolupracovať, tvoriť, argumentovať a reflektovať vlastné učenie.
Ciele hodnotenia
Hodnotením škola sleduje najmä:
· poskytovanie spätnej väzby, ktorá žiakovi pomáha porozumieť tomu, čo už zvládol a čo potrebuje ďalej rozvíjať,
· podporu motivácie a aktívneho zapojenia žiaka do procesu učenia sa,
· rozvoj schopnosti sebahodnotenia a sebareflexie,
· vedenie žiaka k stanovovaniu vlastných cieľov a plánov ďalšieho učenia,
· sledovanie individuálneho pokroku žiaka,
· overovanie dosiahnutia očakávaných výsledkov vzdelávania,
· podporu zodpovednosti žiaka za vlastný výkon a výsledky učenia,
· vytváranie príležitostí na úspech a postupné zvyšovanie náročnosti vzdelávacích úloh,
· získavanie informácií potrebných na prispôsobovanie vyučovania potrebám a možnostiam žiakov.
Princípy hodnotenia
V 3. vzdelávacom cykle sa uplatňuje najmä:
· kriteriálne hodnotenie – výkon žiaka sa posudzuje podľa vopred stanovených a žiakovi zrozumiteľne komunikovaných kritérií a očakávaných výsledkov,
· formatívne hodnotenie – hodnotenie je súčasťou procesu učenia sa a poskytuje informáciu v čase, keď ju žiak môže využiť na svoje zlepšenie,
· individuálny prístup – pri hodnotení sa prihliada na individuálne možnosti, potreby a vzdelávací potenciál žiaka,
· priebežnosť – hodnotenie poskytuje informácie o učení žiaka počas celého vzdelávacieho procesu, nielen na jeho konci,
· transparentnosť – žiak pozná cieľ učenia, kritériá úspechu a spôsob, akým bude jeho výkon overovaný,
· objektivizácia – hodnotenie vychádza z pozorovateľných prejavov výkonu a vopred stanovených kritérií,
· pozitívna orientácia – hodnotenie pomenúva nielen nedostatky, ale aj to, čo sa žiakovi darí a na čom môže ďalej stavať,
· práca s chybou – chyba je prirodzenou súčasťou procesu učenia a príležitosťou na učenie, korekciu a zlepšenie,
· rešpekt a bezpečie – hodnotenie prebieha s rešpektom k osobnosti žiaka a bez ponižovania, nálepkovania či verejného porovnávania,
· dialóg – hodnotenie vytvára priestor na rozhovor medzi učiteľom a žiakom, ako aj na rovesnícku spätnú väzbu.
Formatívne hodnotenie
Formatívne hodnotenie má v procese vzdelávania významné postavenie. Je prepojené s vyučovaním a poskytuje žiakovi informáciu o tom, kde sa vo svojom učení nachádza, čo už zvládol a aký ďalší krok môže urobiť.
Učiteľ pri formatívnom hodnotení využíva najmä:
· priebežné pozorovanie a rozhovor so žiakom,
· cielené otázky a diskusiu,
· spätnú väzbu k jednotlivým výkonom,
· sebahodnotenie a sebareflexiu,
· rovesnícke hodnotenie,
· hodnotenie podľa kritérií a hodnotiacich rubrík,
· krátke diagnostické úlohy, kvízy a výstupné lístky,
· reflexiu po samostatnej, skupinovej alebo projektovej práci,
· prácu s chybou a možnosť opravy,
· priebežnú prácu so žiackym portfóliom.
Spätná väzba je konkrétna, zrozumiteľná, primeraná veku žiaka a orientovaná na ďalší rozvoj. Nezameriava sa iba na pomenovanie chyby, ale predovšetkým na odpoveď na otázky: Čo sa mi podarilo? Kde sa nachádzam? Čo môžem urobiť ďalej?
Sebahodnotenie a rovesnícke hodnotenie
Žiak je aktívnym účastníkom procesu hodnotenia. V priebehu 3. cyklu sa postupne rozvíja jeho schopnosť posúdiť vlastný výkon podľa stanovených kritérií, pomenovať svoje silné stránky, identifikovať oblasti,                      v ktorých potrebuje podporu, a stanoviť si ďalší cieľ.
Sebahodnotenie má podobu:
· krátkej písomnej alebo ústnej reflexie,
· sebahodnotiaceho listu,
· reflexie po projekte alebo skupinovej práci,
· hodnotiaceho kruhu,
· reflexívneho denníka,
· práce s portfóliom,
· stanovenia osobného cieľa a vyhodnotenia jeho naplnenia.
Rovesnícke hodnotenie sa využíva ako nástroj učenia sa. Žiaci sa učia poskytovať a prijímať spätnú väzbu na základe stanovených kritérií. Cieľom nie je vzájomné porovnávanie žiakov, ale učenie sa pozorovať kvalitu výkonu, argumentovať a formulovať podnety na zlepšenie.
Sumatívne hodnotenie
Sumatívne hodnotenie poskytuje celkovú informáciu o úrovni dosiahnutých výsledkov vzdelávania v určitom období. Využíva sa najmä na overenie dosiahnutia stanovených vzdelávacích výsledkov a na záverečné vyjadrenie úrovne výkonu žiaka.
Pri sumatívnom hodnotení sa podľa charakteru vzdelávacej oblasti alebo predmetu využívajú najmä:
· písomné práce, testy a tematické overovania,
· ústne skúšanie a prezentácie,
· praktické a experimentálne úlohy,
· komplexné a aplikačné úlohy,
· projekty a projektové výstupy,
· tvorivé a produktové úlohy,
· skupinové a individuálne výkony,
· portfólio žiaka,
· iné formy overovania výkonových štandardov.
Jednotlivé formy overovania sa volia tak, aby zodpovedali charakteru vzdelávacieho cieľa a umožňovali overiť nielen reprodukciu vedomostí, ale aj ich porozumenie, aplikáciu, tvorivé využitie a rozvoj príslušných spôsobilostí.
Kritériá hodnotenia
Pri hodnotení sa využívajú vopred stanovené kritériá, ktoré vychádzajú z očakávaných výsledkov vzdelávania. Kritériá sú žiakom primerane vysvetlené a podľa možností sa podieľajú na ich formulovaní alebo konkretizácii.
Kritériá sledujú napríklad:
· správnosť a kvalitu riešenia,
· porozumenie a aplikáciu poznatkov,
· samostatnosť,
· schopnosť riešiť problém,
· tvorivosť,
· argumentáciu a komunikáciu,
· spoluprácu,
· praktické a pracovné zručnosti,
· schopnosť vyhľadávať, spracovať a kriticky posudzovať informácie,
· schopnosť reflektovať vlastnú prácu a poučiť sa z chyby.
Kritériá a ich úrovne sa prispôsobujú charakteru predmetu, vzdelávacej oblasti a konkrétnej vzdelávacej úlohe. Hodnotenie nemá byť založené na počte splnených úloh bez zohľadnenia ich kvality a náročnosti.
Autentické hodnotenie
Súčasťou hodnotenia je autentické overovanie výkonov, pri ktorom žiak preukazuje svoje vedomosti, zručnosti a spôsobilosti v úlohách a situáciách, ktoré sa približujú reálnemu životu alebo umožňujú zmysluplné využitie získaných poznatkov.
Využíva sa najmä pri projektovom a problémovom vyučovaní, praktických úlohách, experimentovaní, tvorbe produktov, prezentáciách, výstavách, diskusiách, tímových úlohách a ďalších činnostiach, v ktorých žiak vytvára konkrétny výstup alebo rieši komplexnú situáciu.
Žiacke portfólio
Portfólio je nástrojom dokumentovania a reflexie učenia sa žiaka. Obsahuje vybrané žiacke práce a výstupy, ktoré zachytávajú jeho pokrok, úspechy, spôsob premýšľania a oblasti ďalšieho rozvoja.
Do portfólia sú zaradené najmä:
· vybrané písomné práce a ich opravy,
· projekty a ich výstupy,
· praktické a tvorivé práce,
· záznamy z experimentov a pozorovaní,
· prezentácie,
· sebahodnotenia a reflexie,
· spätná väzba od učiteľa a spolužiakov,
· práce dokumentujúce pokrok žiaka.
Portfólio nie je iba archívom žiackych prác. Žiak s ním priebežne pracuje, vyberá reprezentatívne výstupy, zdôvodňuje svoj výber a reflektuje svoj pokrok. Portfólio tak podporuje sebahodnotenie, sebareguláciu a plánovanie ďalšieho učenia.
Hodnotenie v 3. vzdelávacom cykle
V 3. vzdelávacom cykle sa postupne zvyšuje miera samostatnosti žiaka pri stanovovaní cieľov, hodnotení vlastného výkonu a plánovaní ďalšieho učenia. Žiak by mal na konci cyklu rozumieť tomu, čo sa učí, prečo sa to učí, podľa čoho spozná úspech a čo môže urobiť pre svoje zlepšenie.
Hodnotenie v 3. cykle preto prepája formatívnu a sumatívnu funkciu. Formatívne hodnotenie podporuje proces učenia a osobný pokrok žiaka, zatiaľ čo sumatívne hodnotenie poskytuje informáciu o dosiahnutej úrovni vzdelávacích výsledkov.
Na vysvedčení sa výsledky vzdelávania v 3. vzdelávacom cykle vyjadrujú klasifikáciou podľa pravidiel hodnotenia ustanovených školou. Priebežné hodnotenie však využíva širšie spektrum foriem a nástrojov a nie je redukované iba na známku.
Pri hodnotení sa uplatňuje zásada, že známka je výsledkom hodnotenia, nie jeho jediným cieľom. Podstatou hodnotenia je poskytovať žiakovi informácie, ktoré mu umožnia lepšie porozumieť vlastnému učeniu a prevziať postupne väčšiu zodpovednosť za svoj rozvoj.
Škola zároveň vytvára podmienky na to, aby každý žiak mohol zažiť úspech, rozpoznať vlastný pokrok a vnímať učenie ako proces, v ktorom je chyba prirodzenou súčasťou cesty k lepšiemu výkonu.

8.1. Minimálny učebný výstup (MUV)
 
je definovaný ako najnižšia akceptovateľná úroveň vedomostí, zručností a postojov, ktorú musí žiak dosiahnuť na úspešné ukončenie stupňa vzdelania. Je kľúčovou súčasťou nového Štátneho vzdelávacieho programu pre základné vzdelávanie a slúži ako záväzný podklad pre hodnotenie a inkluzívne vzdelávanie. 
Hlavné princípy MUV
· Cieľová skupina: Určuje minimálne požiadavky pre všetkých žiakov, pričom pomáha nastaviť spravodlivé podmienky aj pre deti so špeciálnymi výchovno-vzdelávacími potrebami.
· Úroveň vzdelania: Definuje prah, ktorého splnenie umožňuje žiakovi získať príslušný stupeň vzdelania (napr. ukončenie základnej školy).
· Obsah štandardov: Vymedzuje podstatné jadro výkonových a obsahových štandardov pre jednotlivé vzdelávacie oblasti.
· Hodnotenie: Pomáha učiteľom objektivizovať klasifikáciu a nastaviť podporné opatrenia v procese výučby. 
Ak sa vo formulácii MUV uvádza „s pomocou učiteľa“, znamená to, že výkon môže byť dosiahnutý pri primeranej pedagogickej podpore. V prípade žiakov so špeciálnymi výchovno-vzdelávacími potrebami táto pomoc zahŕňa úpravu metód, tempa, foriem práce, prostredia, využívanie kompenzačných pomôcok či osobitných alebo alternatívnych foriem komunikácie podľa individuálnych potrieb a možností žiaka, v súlade s kapitolou ŠVP o osobitostiach výchovy a vzdelávania žiakov so ŠVVP a princípmi inkluzívneho vzdelávania. Zároveň platí, že uvedená pomoc nepredstavuje automatický nárok pre všetkých žiakov.
Príklad:
Slovenský jazyk a literatúra 1. cyklus, komponent: komunikačná interakcia
Vzdelávací štandard: Predniesť jednoduchý príležitostný prejav. 
Minimálny učebný výstup: Na základe nácviku dokáže prezentovať krátky pozdrav alebo vinš.
Vzdelávacie oblasti Človek a spoločnosť – náboženská výchova, Umenie a kultúra, Zdravie a pohyb a predmet slovenský jazyk ako druhý jazyk MUV stanovený nemajú. Odporúčame sa v rámci týchto oblastí a predmetu sústrediť na vyhranené záujmy žiakov a podporovať ich rozvoj v špecificky preferovaných činnostiach. Výkon, v ktorom nie je požadovaná spôsobilosť žiaka na postup do ďalšieho cyklu alebo stupňa vzdelávania aj v rámci ďalších vzdelávacích oblastí, je definovaný textom: Na postup do ďalšieho cyklu vzdelávania/stupňa vzdelávania sa nevyžaduje splnenie žiadneho učebného výstupu, ktorý sa viaže na vzdelávací štandard. Toto usmernenie platí pre všetkých žiakov. 
MUV v cudzích jazykoch rešpektuje model vzdelávania podľa komunikačných úrovní, ktorý je založený na princípoch dokumentu Spoločný európsky referenčný rámec pre jazyky (2017) a doplňujúceho vydania k Spoločnému európskemu referenčnému rámcu pre jazyky (2022). Orientuje sa na zvládnutie komunikačných činností a na postupný rozvoj jazykových spôsobilostí žiaka.
Oficiálne dokumenty a metodiky k tejto téme sú dostupné na stránke Ministerstva školstva, výskumu, vývoja a mládeže SR. 



9. Príklady z praxe 

Vzdelávacia oblasť  Človek a spoločnosť s upriamením na tematické celky predmetu ETV a prierezovú tematiku Sociálna a emocionálna gramotnosť


· Vzdelávacia oblasť: Človek a spoločnosť

Predmet: Etická výchova

Prierezová tematika: Sociálny a emocionálny rozvoj

Výchovné ciele predmetu etická výchova je potrebné splniť s celým kolektívom, lebo majú nesmierny význam pre život detí v triede a najmä v živote. V prvom ročníku sme v pláne školského vzdelávacieho programu doplnili predmet Etická výchova – žiaci budú spolu celá trieda (nielen žiaci voliteľného predmetu EV ) mať spoločnú hodinu Etická výchova. Táto sa bude organizovať prostredníctvom ranného kruhu 5x v týždni.


1.ročník

Ciele: Viesť k sebaúcte, autonómii cítenia a myslenia dieťaťa. Vytvárať prosociálne spoločenstvo detí. Osvojovať si sociálne zručnosti potrebné v sociálnych kontaktoch s inými ľuďmi.
            Tematické celky: 
1. Postoje a zručnosti medziľudských vzťahov
· ponúknuť žiakom víziu spolupracujúceho spoločenstva ako základu pre dobré spolužitie (jeho jednoduché a viditeľné komponenty- sedenie v kruhu, formulovanie pravidiel typu mať právo byť vypočutý, právo nevyjadriť sa, mať vzájomnú úctu a dôveru- nevysmievať sa...)
· prvé kontakty v triede a v škole (zoznamovanie, oslovovanie, pozdrav)
· komunikácia zameraná na sebaprezentáciu a sociálne vzťahy
· pravidlá podporujúce spolužitie v skupine
2. Prvky prosociálneho správania v detskom kolektíve
· vzájomná úcta pri komunikácii
· úcta k vzájomným požiadavkám
· vzájomná pomoc medzi spolužiakmi
3. Pozitívne hodnotenie iných
· človek a jeho hodnota
· deti sa stávajú takými, za aké ich považujeme
· ak ich chápeme a akceptujeme, tým skôr opustia chybné pozície a postupujú vpred
· ak k nim pristupujeme pozitívne, vydajú zo seba to najlepšie
                        
Deň v programe Krok za krokom sa začína Ranným kruhom –komunitou. Tá prebieha od chvíle, kedy dieťa vstúpi do triedy. Ranné stretnutia zjednocujú všeobecnovzdelávací a sociálny obsah vyučovania spôsobom, ktorý pomáha členom triedneho spoločenstva byť vnímavejší voči sebe. Vytvárajú pevný, pravidelne sa opakujúci rámec vyučovania, čo dáva deťom pocit istoty. Ich cieľom je:
· vytvárať triedne spoločenstvo
· podporovať spoluúčasť, aktívne počúvanie, pocit spolupatričnosti a participáciu
· učiť k zodpovednosti prostredníctvom denných rituálov a predkladaných pozitívnych vzorov správania
· ustanoviť zvyky a rituály
· učiť kompetenciám: počúvanie, rozprávanie, diskutovanie, prijímanie rozhodnutí, ...
· citovo naladiť žiakov na obsah vyučovania
· naučiť zručnosti efektívnej komunikácie
· naučiť deti riešiť problémy
Súčasťou ranného stretnutia môžu byť:
· ranné informácie (počasie, dátum, meniny, udalosti...)
· ranná správa (odkaz vo forme listu, informácia o dennom rozvrhu, cieľoch, želaniach)
· rozhovor v kruhu (dominuje citová oblasť)
· naladenie , motivačný rozhovor týkajúci sa obsahu vyučovania)
· rolové hry (riešenie nejakého problému...)
· reflexie dňa (čítanie denníkov detí..., hodnotiace komunity)
V kruhu nehľadáme správne odpovede, ale správne vzory správania. Ranné stretnutie má svoje pravidlá, na základe ktorých sa deti učia vhodne vyjadriť svoje pocity a názory. Aktívne počúvajú svojich spolužiakov a rozvíjajú svoje empatické schopnosti. Počas rozhovoru v kruhu sú si všetci rovnocennými partnermi, kde má každý právo vyjadriť svoj názor i právo zdržať sa. Jedným zo základných pravidiel je dôvera a úcta. Nevysmievanie sa, hovorí iba jeden, neskáčem mu do reči, to sú veľmi dobré zásady, ktoré napomáhajú vytvoreniu príjemnej atmosféry.

Prvý deň, keď žiaci prídu do triedy, im učiteľ povie, že budú spolu tvoriť triednu rodinu a že ako prvé, čo budú robiť každé ráno sa privítajú a stretnú sa v kruhu. Vysvetlí im, že v kruhu sa všetci dobre vidia a aj počujú. Dohodnú si pravidlá. Svoju dohodu spečatia odtlačením palcov do tvaru kruhu , ktorý nazvú Kruh priateľstva. Môžu takto spečatiť aj pravidlá, ktoré im budú pomáhať, aby sa všetci cítili príjemne. Malé deti si rady v kruhu vymieňajú rôzne pozdravy, ktoré dookola putujú (napríklad: chceš sa so mnou pozdraviť ako dážď, ako slon, chceš sa so mnou objať) lebo spolu hovoria báseň: Moje oči pozerajú, moje uši počúvajú, srdiečko mi tíško bije, medzi vami dobre mi je...Deťom môžeme položiť otázku dňa (potešilo ma, keď...želal by som si...) Učiteľ postupne kladie deťom otázky, ktorými spoznávajú sami seba a dôkladnejšie aj svojich kamarátov.(bolo pre teba ťažké povedať o tom ostatným, ako si sa cítil?, alebo sa učia vyjadriť si ocenenie: Páčilo sa mi, keď si...) Pedagóg nie je pozorovateľ, ale sa priamo zapája do aktivít a tiež odpovedá na otázky. Ďalšou dôležitou oblasťou je diskutovanie o životných zručnostiach a ich zavádzanie formou tematických hier :
· snaha
· starostlivosť
· spolupráca
· sebadôvera(som schopný)
· trpezlivosť
· zvedavosť
· zodpovednosť

· organizácia
· ohľaduplnosť
· priateľstvo
· participácia(rád sa zúčastním)
· komunikácia
· zdravý rozum
· zmysel pre humor
· iniciatíva
· flexibilita
· vytrvalosť
· riešenie problémov
Treba rozlišovať ranný kruh- komunitu a vyučovacie aktivity v kruhu. Komunita vždy obsahuje citovú zložku a odpovede sa nehodnotia. Zvyčajne sa nehľadajú správne odpovede, ale správne vzory správania.






Úlohy vzorového plánu blokového vyučovania


Ciele vzhľadom k žiakom:
· Hrou rozvíjať a prehlbovať matematické operácie  a zručnosti(sčitovanie, meranie, porovnávanie, počítanie po dvoch)
· Uplatniť vedomosti zo slovenského jazyka (hláskoslovie) 
· Rozvíjať komunikáciu
· Rozvíjať spoluprácu
· Uvedomiť si význam pravidiel
Postup: 
Motivácia: hra v kruhu: Jedna kačka s dvomi nohami skočila do vody čľup (potlesk)
každé dieťa povie iba časť básne
1. Jedna kačka
2. s dvomi nohami
3. skočila do vody
4. čľup
5. tleskne
6. Dve kačky
7. so štyrmi nohami
8. skočili do vody
9. čľup, čľup
10.  tleskne 2-krát
11. Tri kačky...
A tak sa pokračuje stále dookola, podľa veku a schopností detí. Pri prváčikoch sa nehrá na vypadnutie pri pomýlení, ale si všetci ticho šeptom pomáhajú.(okrem sčitovania už touto hrou kladieme základy pre pochopenie násobenia)

Vybrali sa kačky do kráľovstva zvierat... Skákanie po obvode kruhu, obdĺžnika... (zaviesť pravidlo: 3skoky na P nohe, 3 na Ľ nohe, 3 spolu alebo iné)

Aktivita Múmie (zážitkové a kooperatívne učenie)
Žiakov rozdelíme do 4 skupín vyčítankou „Bubeníčku, bubeníčku, kto je ten?“ Učiteľ bubnuje na chrbátik dieťaťa(bubon) a ukazuje na deti v rôznom poradí, pričom ich oslovuje číslicou 1-4, podľa čoho sa rozdelia do skupín.(deti sa nehádajú, lebo dobre prijímajú takéto náhodné delenie )
V aktivite si deti precvičia spoluprácu. Majú zistiť, aké zviera v kráľovstve vládne(mačka). Ako pomôcka im slúži lístok s pomlčkami     - - - - -     počet podľa počtu hlások v slove. 
Kto vládne v kráľovstve zisťujú tak, že kladú otázky múmii, na ktoré sa dá odpovedať iba áno alebo nie, pretože ona iné nesmie vypovedať. V kladení otázok sa striedajú. Môžu položiť iba 1 otázku. Odpoveď tajne prinesú do skupiny, kde sa pokúšajú uhádnuť zviera(Typy otázok: Je tam samohláska? Je tam A? Je tam písmeno s mäkčeňom?) Každá skupina má svoju „múmiu“. Ktorá skupina uhádne prvá, vyberie si stanovište, na ktorom chce pracovať. Pokračuje práca všetkých skupín na stanovištiach: Malý kolotoč.

Malý kolotoč je ukážkou samostatnej práce a spolupráce. Žiakov nabáda pracovať aktívne. Aby sa im darilo, potrebujú poznať pravidlá. Učia sa byť tolerantní. Je to vhodná aktivita pri opakovaní učiva, alebo objavovaní- vyvodzovaní javov.

A/CERUZKOVÁ DĹŽKA (1.stanovište- zberové centrum)
Hľadáme dvorného krajčíra
Pomôcky: pásiky, vlna, ceruzky, rôzne meradlá (krajčírsky meter, stolársky, pravítko, papierový meter,)pracovné listy. Žiaci merajú a porovnávajú predmety, ústrižky a iné nazbierané veci podľa pokynov v pracovnom liste.

B/HLAVY ALEBO ZNAKY(2.stanovište- matematické centrum)
Hľadáme strážcu pokladu.
Kto najviac hodí?
Pomôcky: mince, pracovný list, ceruzka

C/TVOJA TOPÁNKA(3.stanovište- výtvarné centrum)
Hľadáme dvorného obuvníka (dieťa s najväčším chodidlom)
Pomôcky: list papiera, farebné ceruzky (chodidlo každého žiaka má svoju farbu) 

D/VYTVORTE PRAVIDLÁ(4.stanovište- centrum slov. jazyka)
Hľadáme sudcu
Pomôcky: čisté papiere, fixky
Úloha: Ktoré pravidlá by mali zvieratká dodržiavať, aby sa im v kráľovstve žilo dobre a prečo?

Zhodnotenie práce skupiny spraví hovorca každej skupiny (Ako sa im darilo...čo ich potrápilo...Páčilo sa mi, keď..., Prekvapilo ma, že...oceniť chcem....)
Veľmi dobrá je aj reflexia po uskutočnenej činnosti, najmä k vytvoreniu pravidiel a ich porovnaniu so skutočnosťou v triede (Ako sme my dodržali pravidlá, kto žiadne neporušil, kto chce niekoho oceniť...?)
Deti sa budú dožadovať vyskúšať všetky úlohy na každom stanovišti. Úloha je preto vhodná aj ako námet do vyučovania v bloku so SJL alebo ETV. Ak nemôžete vyhovieť pokračovaniu, budú sa tešiť na pokračovanie na budúce.

Na tomto bloku dobre vidieť filozofiu programu Krok za krokom, interaktívne vyučovacie stratégie, hodnotiace aktivity, prácu s pravidlami, aktivizovanie detí a využitie centier učenia. Je vhodnejšie ju zaradiť v druhom polroku, v mesiacoch máj – jún, kedy už majú žiaci osvojenú prácu vo dvojici, vedia spolupracovať a poznajú skoro celú abecedu. Ale nie sú to nevyhnutné podmienky, nakoľko sa často nájdu už v 1. ročníku deti, ktoré vedia písať tlačeným písmom už pri vstupe do školy a spolupracovať sa naučili  v MŠ.







Odlišnosti organizácie práce v 1.ročníku programu Krok za krokom:


· Ranné stretnutie
· Putovné zvieratko- Denník maskota triedy
· Služby v triede- každé dieťa sa stará (stoličková, kvetinová, knihovník, strážca ticha...)
· Zavedieme si pravidlá (pre prácu v kruhu, pri skupinovej práci, počas prestávky...)
· Učíme žiakov životné zručnosti, symboly rozmiestnime na viditeľné miesto
· Zavádzame asistentov v triede (deti, rodičia, starí rodičia, pedagogický asistent...)
· Zavedieme postupne v triede rôzne centrá (výtvarné, knižnicu, matematické...)
· Na stenách visia tezaury ( k učivu, ktoré sa preberá)
· Vyrábame si vlastné knihy
· Vytvárame portfóliá každého žiaka

10. Systém podpory žiakov v súlade s princípmi inkluzívneho vzdelávania



Osobitosti výchovy a vzdelávania žiakov so zdravotným znevýhodnením a všeobecným intelektovým nadaním v 1. cykle
Výchova a vzdelávanie žiakov so zdravotným znevýhodnením a všeobecným intelektovým nadaním v 1. cykle sa realizuje v súlade s princípmi inkluzívneho vzdelávania, rešpektovania individuálnych potrieb, možností a potenciálu každého žiaka. Vzdelávací proces je orientovaný na vytváranie bezpečného, podporného a podnetného prostredia, ktoré podporuje rozvoj základných gramotností, komunikačných schopností, sociálnych zručností, samostatnosti a pozitívneho vzťahu k učeniu. Žiaci sa vzdelávajú podľa príslušného štátneho vzdelávacieho programu s využitím podporných opatrení zodpovedajúcich ich individuálnym potrebám. 
Podporné opatrenia
Škola zabezpečuje najmä:
· úpravu metód, foriem, organizácie a tempa vzdelávania,
· diferenciáciu úloh podľa vzdelávacích potrieb a možností žiaka,
· využívanie názorných, multisenzorických, zážitkových a kooperatívnych metód učenia,
· poskytovanie primeraného času na splnenie úloh a redukciu rozsahu zadania podľa odporúčaní odborných pracovísk,
· využívanie kompenzačných, špeciálnopedagogických a digitálnych pomôcok,
· podporu pedagogického asistenta alebo odborných zamestnancov školy,
· individuálne alebo skupinové intervencie špeciálneho pedagóga, školského psychológa, logopéda alebo sociálneho pedagóga,
· vytváranie štruktúrovaného a predvídateľného prostredia,
· podporu rozvoja sociálnych, komunikačných a sebaregulačných zručností,
· rozšírenie a obohatenie učiva pre žiakov so všeobecným intelektovým nadaním prostredníctvom náročnejších úloh, projektov a bádateľských aktivít. 
Spôsob realizácie podporných opatrení
Podporné opatrenia sa realizujú počas vyučovacieho procesu vo všetkých vzdelávacích oblastiach. Učitelia uplatňujú individuálny prístup, primeranú podporu pri osvojovaní nových poznatkov a zručností a prispôsobujú náročnosť aktivít aktuálnym možnostiam žiaka. Podpora môže byť zabezpečovaná v rámci pedagogickej intervencie, skupinovej alebo individuálnej práce, konzultácií s odbornými zamestnancami školy alebo prostredníctvom individuálneho vzdelávacieho programu.
V prípade žiakov so zdravotným znevýhodnením sa využívajú odporúčané kompenzačné pomôcky, úpravy pracovných materiálov, vizualizácia učiva, štruktúrované zadania a alternatívne formy komunikácie. Pri žiakoch so všeobecným intelektovým nadaním sa využíva akcelerácia učiva, obohacovanie obsahu vzdelávania, projektové vyučovanie, samostatná bádateľská činnosť a riešenie problémových úloh. 
Hodnotenie účinnosti podporných opatrení
Účinnosť poskytovaných podporných opatrení sa priebežne monitoruje pedagogickými a odbornými zamestnancami školy. Hodnotenie sa zameriava na:
· mieru napredovania žiaka vo vzdelávacích výsledkoch,
· rozvoj komunikačných, sociálnych a sebaregulačných zručností,
· samostatnosť pri plnení školských povinností,
· aktívne zapájanie sa do vyučovacieho procesu,
· využívanie kompenzačných stratégií a pomôcok,
· celkovú adaptáciu a psychickú pohodu žiaka.
Vyhodnocovanie podpory sa uskutočňuje najmenej jedenkrát za polrok alebo podľa potreby častejšie v spolupráci s rodičmi, školským podporným tímom a zariadením poradenstva a prevencie. Na základe výsledkov sa podporné opatrenia upravujú alebo dopĺňajú.



Školský vzdelávací program školy je vypracovaný v súlade s princípmi inkluzívneho vzdelávania a Katalógom podporných opatrení schváleného ministerstvom školstva pod číslom 2024/17370:1 E1660 s platnosťou od 1.9.2024.  (https://podporneopatrenia.minedu.sk/katalog-podpornych-opatreni)

Žiak so špeciálnymi výchovno‐vzdelávacími potrebami sa vzdeláva spolu s ostatnými žiakmi podľa ŠkVP a učebného plánu školy podľa toho, ktorý ročník navštevuje. Ak žiakovi špeciálne výchovno-vzdelávacie potreby neumožňujú, aby sa vzdelával podľa školského vzdelávacieho programu, vzdeláva sa podľa individuálneho vzdelávacieho programu s informovaným súhlasom zákonného zástupcu alebo zástupcu zariadenia. Ak ide o žiaka najmenej v piatom ročníku, je individuálny vzdelávací program prekonzultovaný aj s týmto žiakom. IVP vypracuje v súlade s odporúčaniami zariadenia poradenstva a prevencie školský špeciálny pedagóg v spolupráci s ostatnými pedagogickými zamestnancami. Individuálny vzdelávací program žiaka možno priebežne počas školského roka upravovať tak, aby zohľadňoval jeho aktuálne potreby. Systematickú podporu žiakom so špeciálnymi výchovno-vzdelávacími potrebami zabezpečuje školský špeciálny pedagóg. Podpora sa poskytuje na základe vyjadrenia pedagogického zamestnanca, odborného zamestnanca alebo školského podporného tímu v zmysle podporného opatrenia - Zabezpečenie činností na rozvoj pohybovej schopnosti, zmyslového vnímania, komunikačnej schopnosti, kognitívnej schopnosti, sociálno komunikačných zručností, emocionality a sebaobsluhy
Škola poskytuje žiakom podporné opatrenia: 
1. Podporné opatrenia bez vyjadrenia školy, alebo zariadenia poradenstva – poskytujú sa všetkým žiakom bez nutnosti vyjadrenia odborného zamestnanca, pedagogického zamestnanca alebo zariadenia poradenstva a prevencie. Patria sem:
- prevencie na podporu fyzického a duševného zdravia a prevencia výskytu rizikového správania, 
- krízová intervencia. 
2. Podporné opatrenia na základe vyjadrenia školy, alebo zariadenia poradenstva – je potrebné vyjadrenie odborného zamestnanca, pedagogického zamestnanca alebo zariadenia poradenstva a prevencie. Patria sem: 
- úprava cieľov, metód, foriem a prístupov vo vzdelávaní, 
- činnosti na zabezpečenie rozvoja pohybových schopností, zmyslového vnímania, komunikačných schopností, kognitívnych schopností, sociálno-komunikačných zručností, emocionality a sebaobsluhy, 
- poskytovanie jazykového kurzu, 
- zabezpečenie doučovania a cieleného učenia, konzultácie, 
- podpora sociálneho začlenenia, 
- činnosť na podporu predchádzania ukončenia školskej dochádzky v nižšom ročníku ako poslednom ročníku ZŠ, 
- odstránenie fyzických bariér v priestoroch školy, 
- zabezpečenie úpravy priestorov školy určených na podporu vnímania a nadobúdanie zručností. 
3. Podporné opatrenia na základe vyjadrenia zariadenia poradenstva - je potrebné vyjadrenie zariadenia poradenstva a prevencie. Patria sem: 
- úprava obsahu vzdelávania a zmena spôsobu hodnotenia, 
- poskytnutie špeciálnych edukačných publikácií a kompenzačných pomôcok, 
- osobitné formy komunikácie, 
- špecializované kariérové poradenstvo, 
- činnosti na podporu dosahovania školskej spôsobilosti, 
- skvalitnenie podmienok vzdelávania žiakov zo sociálne znevýhodneného prostredia, 
- podpora sebaobsluhy, 
- zabezpečenie vzdelávania vo vyučovacom predmete alebo vo vzdelávacej oblasti vo vyššom ročníku, 
- pôsobenie pedagogického asistenta.

1. Charakteristika inkluzívneho prostredia školy
Súkromná spojená škola v Novej Dubnici je komunitná škola založená na hodnotách úcty, otvorenosti a slobody. Vytvára bezpečnú klímu bez strachu a napätia, podporuje emocionálny, sociálny, tvorivý aj intelektový rozvoj dieťaťa a vedie ho k dosahovaniu jeho najlepšieho osobného výkonu.
Škola dlhodobo uplatňuje princípy medzinárodného programu Krok za krokom, ktorý kladie dôraz na: centrá učenia, rešpektujúcu komunikáciu, autentické hodnotenie a pozorovanie, individuálny prístup, spoluprácu s rodinou, učenie zamerané na dieťa.
Výchovno‑vzdelávací proces je inšpirovaný pedagogickými smermi (Komenský, Montessoriová, Piaget, Vygotskij, Erikson, Gardner...).                                                                                   

2. Princípy inkluzívneho vzdelávania
Inklúzia je základom kultúry školy a jej každodenného fungovania. Škola:
poskytuje rovnaký prístup ku vzdelávaniu pre všetkých žiakov,
rešpektuje individuálne potreby, tempo učenia a štýl každého dieťaťa,
buduje bezpečné, prijímajúce prostredie,
podporuje demokratickú kultúru a partnerské vzťahy,
hľadá cestu k úspechu pre každého, nie výnimky ani paralelné systémy,
dôsledne uplatňuje Štandardy zákazu segregácie.

3. Ciele inkluzívneho vzdelávania
- umožniť každému dieťaťu napredovať podľa jeho možností,
- posilniť sebavedomie, vnútornú motiváciu a radosť z učenia,
- vytvárať bezpečné a podporné triedne komunity,
- identifikovať a odstraňovať bariéry v učení a správaní,
- poskytovať primeranú odbornú podporu,
- predchádzať segregácii a stigmatizácii,
- podporovať interkultúrne porozumenie a spoluprácu.

4. Multidisciplinárny prístup a odborná spolupráca
Škola využíva multidisciplinárny prístup, ktorý spája špeciálno‑pedagogickú, pedagogickú, psychologickú a sociálnu intervenciu.
Škola spolupracuje: so zariadeniami poradenstva a prevencie, s odborníkmi z oblasti psychológie, logopédie a špeciálnej pedagogiky, s Ipčkom v Trenčíne – v oblasti podpory duševného zdravia, psychohygieny, krízovej intervencie a prevencie rizikového správania.
Cieľom je poskytovať komplexnú, včasnú a efektívnu podporu.

5. Identifikácia potrieb a plán podpory
vstupné a priebežné pozorovanie učiteľov,
konzultácie s rodičmi,
odborná diagnostika v zariadeniach PaP,
návrh podporných opatrení a IVP (ak je potrebný),
pravidelné hodnotenie účinnosti podpornej intervencie.

6. Uplatňovanie inklúzie vo vyučovaní
Učitelia využívajú: centrá učenia, projektové a kooperatívne metódy, diferencované úlohy a vhodné tempo práce, jasnú štruktúru a vizualizáciu učiva, sociálno‑emocionálnu podporu v ranných kruhoch, multisenzorické a zážitkové formy učenia, podporu rovesníkov aj dospelých.
Pedagogickí asistenti podporujú žiakov individuálne alebo v malých skupinách v spolupráci  s učiteľom, či špeciálnym pedagógom.  

7. Hodnotenie žiakov
Na I. stupni dominuje slovné hodnotenie.
V 4. ročníku sa známky zavádzajú až v 2. polroku.
Používa sa kombinované hodnotenie, formatívne hodnotenie, spätná väzba zameraná na proces.
Žiaci pracujú s osobnými denníkmi a portfóliami.
Hodnotenie sa zameriava na progres, úsilie, spoluprácu a osobný posun.
Pri hodnotení učebných výsledkov žiaka so zdravotným znevýhodnením učiteľ rešpektuje psychický a fyzický zdravotný stav žiaka, druh a stupeň zdravotného znevýhodnenia, ak má vplyv na úroveň a výsledky jeho práce , podporným opatrením alebo a individuálnym vzdelávacím programom. 
Pri hodnotení vzdelávania cudzincov v adaptačnom období (2 hodnotiace obdobia) škola zohľadňuje pri ich hodnotení nedostatočnú úroveň vyučovacieho jazyka. V predmete slovenská jazyk a literatúra sú žiaci hodnotení - absolvoval, absolvoval aktívne, neabsolvoval. V ostatných predmetoch okrem výchov sú žiaci hodnotení počas adaptačného obdobia slovne. Po uplynutí adaptačného obdobia sú hodnotení podľa ŠkVP, podporných opatrení alebo v súlade s individuálnym vzdelávacím programom. Podporné opatrenia na škole vytvára, časť realizuje a dohladia na plnenie školský podporný tím. Podporné opatrenia sú pre zainteresovaných záväzné.

8. Prevencia segregácie
Škola dôsledne dodržiava Štandardy zákazu segregácie, nevytvára skupiny podľa diagnóz, etnicity či sociálneho statusu, poskytuje rovnaký prístup k priestorom, aktivitám a pomôckam,
podporuje interkultúrne porozumenie, vzťahy a spoluprácu, buduje školskú komunitu založenú na prijatí, rešpekte a dôvere.

9. Spolupráca s rodinou a komunitou
Rodičia sú partnermi školy. Zapájajú sa: do plánovania podpory dieťaťa, do hodnotiacich rozhovorov, do komunitných podujatí, do komunikácie s odborníkmi...
Škola aktívne prepája rodinné, školské a odborné prostredie.

10. Evaluácia inkluzívnych procesov
Škola pravidelne hodnotí:
účinnosť podpory žiakov, atmosféru a bezpečie v triedach, uplatňovanie podporných opatrení,
spoluprácu odborníkov a učiteľov, spätnú väzbu rodičov a žiakov.
Výsledky slúžia na aktualizáciu ŠkVP a zlepšovanie inkluzívnych postupov.

11.Vzdelávanie žiakov- cudzincov
Zákon č.245/2008 Z. z. o výchove a vzdelávaní (školský zákon) a o zmene a doplnení niektorých zákonov (§ 146 ods.1) klasifikuje cudzincov ako:
· deti osôb, ktoré sú občanmi iného štátu alebo osôb bez štátnej príslušnosti, s povoleným pobytom na území slovenskej republiky
· deti žiadateľov o udelenie azylu na území slovenskej republiky
· deti Slovákov žijúcich v zahraničí
· deti ako žiadatelia o udelenie azylu
· deti ako cudzinci, ktorí sa nachádzajú na území SR bez sprievodu zákonného zástupcu
Čo robiť pred príchodom žiaka do školy
· mať pripravený súbor materiálov a formulárov, ak je to možné v materinskom jazyku žiaka, alebo v jazyku, ktorému zákonný zástupca žiaka rozumie /pomoc ŠPU – pripravuje takýto materiál/
· ak je možnosť – zabezpečiť tlmočníka
· koordinátor – koordinuje kroky v začleňovaní žiaka  
· 2 patróni – vybrať vhodných žiakov spomedzi spolužiakov ako sprievodcov žiaka v školských, ale i v mimoškolských činnostiach
· spolupráca s CPPaP, ktoré môže na žiadosť školy alebo zákonného zástupcu pomôcť s prípravou adaptačného programu žiaka. 
Príchod žiaka do školy
· prijímací rozhovor s rodičmi/ zákonným zástupcom žiaka
· prijímací pohovor so žiakom
Zúčastňujú sa ho: vedenie školy, koordinátor, prípadne aj patrón, ak je to možné. Je dobré ozrejmiť si aké požiadavky má zákonný zástupca žiaka, ale aj ich zoznámenie s celým vzdelávacím procesom školy a s organizáciou vyučovania, harmonogramom školského roka, možnosťami stravovania, so školským klubom detí a mimoškolskou činnosťou.
Škola, trieda
· orientačné miesta v škole – zborovňa, jedáleň, riaditeľňa WC ... aj v materinskom jazyku žiaka-cudzinca
· mapka školy – môžu pripraviť spolužiaci
· obrázky zvýrazňujúce základné potreby, školské pomôcky a pod.
· rešpektovať a reflektovať kultúrne a náboženské sviatky pôvodnej krajiny žiaka
· nekumulovať v jednej triede viacej cudzincov
· umožniť rodičom v prvých dňoch po príchode do školy prítomnosť na hodinách
· oboznámiť spolužiakov s príchodom nového spolužiaka
· privítať žiaka a predstaviť ho ostatným pedagógom a spolužiakom
· zabezpečiť identifikačnú kartičku – meno, priezvisko, meno koordinátora, patrónov, triedneho učiteľa
· naučiť sa správne vysloviť žiakovo meno
· vybrať vhodné miesto v triede
· dbať na to, aby nastavené pravidlá boli jasné a nemenné, zrozumiteľné a vždy rovnako komunikované
· zrozumiteľne zadávať úlohy, vysvetľovať
· často sa nového žiaka pýtať, dať mu možnosť rozprávať a vyniknúť / alebo ak je nutné rešpektovať asi 3 mesačné adaptačné obdobie tzv. pauzy ticha, nájsť vhodnú formu komunikácie
· zadať úlohu, ktorú „ môže zvládnuť práve len nový žiak“
· zapájať žiaka aj do mimoškolskej činnosti
Kurzy štátneho jazyka
· základné a rozširujúce kurzy štátneho jazyka
· organizačne a finančne zabezpečujú odbory školstva okresných úradov v sídle kraja v spolupráci s orgánmi územnej samosprávy
· v prípade potreby dieťaťa zabezpečí riaditeľ školy pedagogického zamestnanca realizáciu jazykového kurzu slovenského jazyka
· jazykové kurzy nie sú obmedzené a realizujú sa podľa potreby žiakov:

	Úroveň jazyka
	Základný/ rozširujúci kurz
	Rozsah

	Žiak bez znalosti slovenského jazyka
	intenzívna jazyková podpora podľa vzdelávacieho štandardu pre slovenský jazyk ako druhý jazyk- úroveň 1
	mini. 48 hodín max.200 vyučovacích hod.

	Žiakovi so základnou úrovňou ovládania slovenského jazyka/A1- A2
	- jazyková podpora podľa vzdelávacieho štandardu pre slovenský jazyk ako druhý jazyk- úroveň 2
	mini. 64 hodín max.150 vyučovacích hod.

	Žiakovi s dostatočnou znalosťou slovenského jazyka/B1
	- je poskytovaná individuálna jazyková podpora podľa jeho potrieb a nárokov vzdelávania
	100 vyučovacích hod.



Škola vytvára na jazykový kurz skupiny od 1 do 8 žiakov.
Organizácia výučby slovenského jazyka ako cudzieho jazyka
zoznam žiakov – diagnostika – rozvrh – plán – hodnotenie
Zoznam žiakov: meno, priezvisko, trieda, vek, krajina pôvodu, materinský jazyk, iné jazyky, vzdelanie
Diagnostika: stanoviť si jazykovú úroveň podľa Spoločného európskeho referenčného rámca pre jazyky, ak je možné – písomne otestovať, rozhovor, navrhnúť počet hodín SJ
Rozvrh: usporiadať podľa možností žiaka a učiteľa. 
Základný kurz – 8 týždňov + možnosť rozšíriť o ďalšie 4 týždne. Rozširujúci kurz – 12 týždňov + možnosť rozšíriť na 16 týždňov.
Plán: http://www.statpedu.sk/sk/vzdelavanie/vzdelavanie-deti-cudzincov/
Hodnotenie: ústna pochvala, priebežné testy, kvízy, sebahodnotenie/portfólio
Metodický pokyn č.22/2011 Čl.11, ods. 1 – 4
-Žiak 1.ročníka základnej školy, ktorého materinský jazyk je iný ako vyučovací jazyk školy sa hodnotí z vyučovacieho jazyka s prihliadnutím na úroveň prospechu z ostatných predmetov.
-Žiak 2. -9. ročníka základnej školy sa počas dvoch hodnotiacich období hodnotí najmenej takou úrovňou prospechu, ktorá zodpovedá prospechu z vyučovacieho jazyka na poslednom vysvedčení. Po uplynutí dvoch hodnotiacich období sa uplatňujú v ďalších dvoch hodnotiacich obdobiach z vyučovacieho jazyka miernejšie kritériá.
-Pri hodnotení žiaka v prvom a druhom školskom roku sa hodnotia jeho vecné vedomosti a nie úroveň jeho jazykovej správnosti.
-Je dôležité oboznámiť žiaka, jeho zákonných zástupcov ale aj jeho spolužiakov s princípmi hodnotenia žiaka-cudzinca, aby neprichádzalo k nedorozumeniam.
Zaradenie do ročníka: Školský zákon § 146 ods. 4, zaradenie podľa veku žiaka, nie podľa ovládania jazyka. Jazyková bariéra nie je dôvodom na zaradenie do nižšieho ročníka.  
-Testovanie 5 a 9: informovať ich o tomto testovaní. Testovanie 9 nemusí písať žiak- cudzinec, ktorý je v SR menej ako rok.
Odporúčanie pre učiteľov všetkých predmetov: tvorba terminologického slovníka, kľúčová slovná zásoba, pomoc s tvorbou poznámok  - hlavné body témy, otázky na ktoré treba vedieť odpovedať, myšlienkové mapy, tvorba obrázkových slajdov so zvukovým záznamom textu/ slovnej zásoby ...

11. STRATÉGIA DIGITÁLNEJ TRANSFORMÁCIE VZDELÁVANIA 

11.1 Vízia a zámer školy v oblasti digitalizácie výučby a správy
V súlade s § 7 ods. 4 písm. j) zákona č. 245/2008 Z. z. (školský zákon) v znení účinnom od 1. 1. 2026 vytvára škola túto Stratégiu digitálnej transformácie vzdelávania. Hlavnou víziou školy je prechod od pasívneho využívania digitálnych technológií k ich aktívnemu, tvorivému, etickému a kritickému uplatňovaniu vo vyučovacom procese i v riadení školy.
Zámerom školy je:
· Rozvíjať digitálnu gramotnosť a kritické myslenie žiakov a pedagógov v súlade s požiadavkami 21. storočia.
· Zabezpečiť technologickú neutralitu a rovný prístup všetkých žiakov k moderným digitálnym nástrojom bez ohľadu na ich sociálno-ekonomické zázemie.
· Zefektívniť školskú administratívu, komunikáciu s rodičmi a správu učebných materiálov prostredníctvom integrovaných cloudových riešení a školského informačného systému.

11.2 Aktuálny stav digitálnej infraštruktúry a nástrojov
Školiaca a administratívna infraštruktúra školy pozostáva z nasledovných zložiek:
· Hardvérové vybavenie: Špecializovaný multimediálny ateliér vybavený počítačovými stanicami pre nelineárny strih a grafickú postprodukciu, prenosné tablety pre kreslenie a stop-motion animáciu, digitálne fotoaparáty/kamery (DSLR/DSLM), štúdiová LED osvetľovacia technika, smerové a bezdrôtové mikrofóny a mobilné stabilizátory.
· Softvérový ekosystém: Využívanie profesionálnych softvérových balíkov (napr. Adobe Creative Cloud) v kombinácii s bezplatnými a open-source alternatívami (DaVinci Resolve, GIMP, Scribus, CapCut), čím sa napĺňa princíp technologickej neutrality a všestrannosti.
· Sieťová infraštruktúra a správa: Bezpečné vysokorýchlostné Wi-Fi pripojenie v celom objekte školy, chránené cloudové úložiská pre uchovávanie žiackych portfólií a digitálna žiacka knižka/triedna kniha pre transparentnú komunikáciu.

11.3 Plán rozvoja digitálnych kompetencií učiteľov
Kontinuálne vzdelávanie pedagogického zboru v oblasti digitálnych zručností a generatívnej AI je kľúčovým predpokladom úspešnej transformácie výučby.
· Forma vzdelávania: Interná séria praktických workshopov organizovaných v 1-hodinových vyučovacích blokoch a vedených školským AI ambasádorom / digitálnym koordinátorom.
· Časový harmonogram: Príprava platforiem a plánovanie prebehne do 22. decembra 2025; samotná realizácia školení sa uskutoční v priebehu januára a februára 2026 s finálnym testovaním vedomostí do 28. februára 2026.
· Obsah vzdelávania:
· Praktická integrácia generatívnej AI do pedagogického procesu a tvorby príprav na vyučovanie.
· Metodika hodnotiaceho procesu (posudzovanie AI výstupov ľudským hodnotením) a personalizácia výučby.
· Kybernetická bezpečnosť, ochrana osobných údajov (GDPR) a autorské právo v digitálnom prostredí.
· Cieľová hodnota: Minimálne 60 % učiteľov prejde školením a úspešne absolvuje verifikačný test do 28. februára 2026.

11.4 Integrácia AI gramotnosti do vyučovania
A. Pravidlá pre využívanie AI pre učiteľov
1. Podpora učenia, nie nahradenie učiteľa: AI využívame na doplnenie vyučovacieho procesu, nie na jeho úplnú náhradu.
2. Personalizácia výučby: AI môže pomôcť prispôsobiť výučbu individuálnym potrebám žiakov, napríklad poskytovaním rôznych úrovní náročnosti úloh.
3. Spravodlivé hodnotenie: Pri využívaní AI na hodnotenie žiakov dbajte na to, aby sa výsledky posudzovali v kontexte ľudského hodnotenia a nie ako jediné kritérium.
4. Etické využitie: AI nástroje musia byť používané v súlade s etickými normami, bez toho, aby diskriminovali alebo poškodili akúkoľvek skupinu žiakov.
5. Transparentnosť: Žiakov a ich rodičov informujte o tom, ako sa AI využije v rámci vyučovania a aké dáta sa zbierajú.
6. Podpora kreativity a kritického myslenia: AI by nemala obmedzovať kreativitu žiakov, ale naopak ju podporovať, napríklad tým, že im poskytne nové perspektívy.
7. Zabezpečenie dátovej bezpečnosti: Dbajte na ochranu osobných údajov žiakov pri využívaní AI nástrojov, dodržiavajte GDPR.
8. Výber vhodných nástrojov: Vyberajte AI nástroje, ktoré sú overené, vzdelávacie a vhodné pre vekovú skupinu žiakov.
9. Reflexia a spätná väzba: Po implementácii AI nástrojov pravidelne hodnoťte ich vplyv na výučbu a upravujte stratégie podľa potreby.
10. Priebežné vzdelávanie: Sledujte aktuálne trendy v oblasti AI, aby ste boli pripravení efektívne integrovať nové technológie do vyučovacieho procesu.
B. Pravidlá pre využívanie AI pre žiakov
1. Podpora učenia: Využívajte AI nástroje na zlepšenie porozumenia učiva a precvičovanie, nie na obchádzanie učenia.
2. Autenticita práce: Pri využívaní AI pri vypracovávaní úloh a projektov dbajte na to, aby výsledky boli vašou vlastnou prácou, nie plagiátom.
3. Bezpečné používanie: Dodržiavajte pravidlá ochrany osobných údajov a nikdy nezdieľajte osobné informácie v AI aplikáciách.
4. Rozvoj zručností: Využívajte AI nástroje na rozvoj kritického myslenia, riešenie problémov a kreatívne myslenie.
5. Zodpovednosť za výber zdrojov: Overujte informácie získané prostredníctvom AI nástrojov z viacerých zdrojov, aby ste sa vyhli dezinformáciám.
6. Správne použitie času: AI využívajte efektívne a vyvážene, aby ste sa nespoliehali výlučne na technológie pri riešení úloh.
7. Etické správanie: Zabezpečte, aby vaše použitie AI nepoškodzovalo iných, bolo čestné a etické.
8. Kritický prístup: Pristupujte ku každému výstupu AI kriticky, uvedomte si, že AI výstup môže mať aj chyby.
9. Spolupráca a komunikácia: Zdieľajte svoje skúsenosti s AI s učiteľmi a spolužiakmi, aby ste sa navzájom učili a rozvíjali.
10. Ochrana zdravia: Pri práci s AI nástrojmi dbajte na správne držanie tela a pravidelné prestávky, aby ste chránili svoje zdravie.
C. Plán implementácie pravidiel využívania AI
· Cieľ 1: Vytvorenie a schválenie pravidiel pre využívanie AI
· Špecifikácia: Vytvorenie pracovnej skupiny (do 15. 11. 2025), príprava návrhu (do 30. 11. 2025), schválenie na pedagogickej rade (do 7. 1. 2026) a distribúcia učiteľom a žiakom (do 31. 1. 2026).
· Cieľ 2: Vzdelávanie učiteľov o využívaní AI
· Špecifikácia: Organizácia školení AI ambasádorom v priebehu januára/februára 2026 a vyhodnotenie vedomostí testom do 28. 2. 2026.
· Cieľ 3: Zavedenie pravidiel do praxe pre žiakov
· Špecifikácia: Príprava materiálov pre žiakov (do 15. 1. 2026), úvodné hodiny o pravidlách AI (do konca marca 2026) a plná integrácia do výučby (do konca apríla 2026).
· Cieľ 4: Pravidelné hodnotenie a aktualizácia pravidiel
· Špecifikácia: Zriadenie hodnotiaceho tímu (do 15. 4. 2026), zber spätnej väzby (jún 2026), vypracovanie hodnotenia (do 30. 6. 2026) a zapracovanie úprav do 31. 8. 2026. Následné vyhodnocovanie prebieha v 6-mesačných cykloch.

11.5 Indikátory pokroku
Napĺňanie stratégie digitálnej transformácie sa vyhodnocuje prostredníctvom merateľných kritérií:
· Kvantitatívne indikátory:
· Podiel pedagogických zamestnancov, ktorí úspešne absolvovali školenie a testovanie využívania AI (cieľová hodnota: min. 60 %).
· Podiel žiakov oboznámených s pravidlami AI, ktorí dokážu uviesť hlavné etické a bezpečnostné zásady (cieľová hodnota: min. 60 %).
· Počet vytvorených digitálnych študentských portfólií na cloudovom úložisku školy (cieľová hodnota: 100 % aktívnych žiakov).
· Dodržiavanie ergonomických prestávok vo výučbe (každých 45 minút pri práci s obrazovkou).
· Kvalitatívne indikátory:
· Schopnosť žiakov kriticky identifikovať fake news, dezinformácie a syntetické médiá (deepfakes) vo svojich projektoch.
· Miera autenticity žiackych prác a rešpektovanie autorských práv bez výskytu plagiátorstva.
· Kvalita spätnej väzby získanej od žiakov, učiteľov a rodičov pri pravidelnom polročnom hodnotení.

11.6 Zodpovednosť za realizáciu stratégie
· Riaditeľ školy: Celková garancia stratégie, vytvorenie podmienok pre vzdelávanie a alokácia finančných a materiálnom-technických zdrojov.
· Školský digitálny koordinátor / AI Ambasádor: Zabezpečenie realizácie vzdelávacích blokov pre učiteľov, metodická podpora a koordinácia výberu bezpečnému softvéru.
· Pracovná skupina pre digitálnu transformáciu a AI (2-3 učitelia + vedenie): Tvorba návrhu pravidiel, zbieranie spätnej väzby a vypracovanie polročných hodnotiacich správ.
· Školský podporný tím (ŠPT): Poskytovanie podporných opatrení pri odstraňovaní bariér pri práci s digitálnymi nástrojmi a starostlivosť o duševné zdravie a prevenciu závislostí.
· Pedagogickí zamestnanci: Priama aplikácia schválených pravidiel v vyučovacích predmetoch, vedenie žiakov k etickému používaniu AI a dohľad nad ergonómiou a bezpečnosťou pri práci s technológiami.


12. ZÁVER

Školy dneška:     Oceňujú, keď učitelia počúvajú riaditeľa a žiaci počúvajú učiteľa a robia to,  
                            čo oni kážu.
                            Oceňujú koncentráciu na bezchybné činnosti a na najefektívnejšiu prácu.
Školy zajtrajška: oceňujú žiakov, učiteľov a riaditeľov, ktorí aktívne participujú v diskusiách  
                            alebo na rozhodnutiach.
                            Uznávajú chyby a učia sa z nich.



AUTOEVALVÁCIA
                      
Hodnotenie nových postupov: 
Kvalita spočíva aj v uplatňovaní nových postupov. Tie je však potrebné stále hodnotiť.  Zdokonaľovanie vyučovacieho procesu vyžaduje od učiteľa, aby sa stále zamýšľal, analyzoval a hodnotil vlastnú prácu a snažil sa ju skvalitňovať. 

Neodmysliteľnou súčasťou jeho práce je systematický prístup PDCA cyklus, ktorý pozostáva zo 4 etáp:
1. plánovanie činnosti (P-Plan)
2. realizácia plánu (D-Do)
3. hodnotenie(C-Chcek)
4. zavedenie inovácie do procesu, ak sa osvedčila (A- Act)

Pri aplikácii PDCA cyklu učiteľ v podstate realizuje akčný výskum. (Turek, 2008)
Jednou z metód sebahodnotenia učiteľa je vytváranie vlastného portfólia, ktoré mu pomáha vykonávať reflexiu svojej práce. 

Kvalita prichádza z ustavičného experimentovania s novými myšlienkami  a programami, hodnotenia výsledkov experimentov a rozhodovania na základe týchto výsledkov (Turek,2008)

Autoevalvácia uskutočnená učiteľmi prostredníctvom dotazníka, krúžku kvality(diskusie) alebo inou metódou.
          Podmienky kvalitného realizovania programu:
· Jasné a konkrétne ciele 
· Odborný rast a vzdelávanie učiteľov organizované v spolupráci MŠ a mimovládnych organizácií
· Spätná väzba zameraná na hodnotenie vyučovacieho procesu vo veľmi širokom ponímaní ako spätná väzba vnútorná smerom k žiakom a vonkajšia smerom k učiteľovi, ktorí rozvíja formatívne hodnotenie, priebežne žiakov diagnostikuje, doučuje...
· Pravidelné hodnotenie kvality školy
      
Pre kvalitu z pohľadu TQM je veľmi dôležitá orientácia na spokojnosť zákazníkov školy. Kvalita znamená vyhovieť požiadavkám a očakávaniam každého zákazníka. Zákazníci školy sú:
Žiaci: Chcú sa naučiť, chcú sa dobre cítiť...čo chcú? Spýtajme sa...Učiteľ by mal na začiatku školského roku zistiť, čo od neho žiaci očakávajú, čo sa chcú v jeho predmete učiť, aké metódy preferujú, akú očakávajú klímu v triede...Na každej hodine by mal mať žiak priestor na sebahodnotenie ( v zošite, v denníku, v hodnotiacom liste, ústnou formou...)Veľmi často by sa mal učiteľ spýtať, ako hodnotia žiaci hodinu, poprípade čo by navrhovali na jej skvalitnenie. 
Rodičia: chcú mať múdre a dobré deti. Poznajú náš program? Informujme ich, pozvime ich na hodinu...Organizujme netradičné ZRŠ. Zistime, čo očakávajú od školy a ako oni môžu napomôcť splneniu spoločných cieľov. Vyhľadajme medzi nimi odborníkov z praxe a iných oblastí a využime ich odborné vedomosti. Zapojme ich do činnosti školy.
Potencionálni zamestnávatelia: učíme deti pre život? Budú vedieť spolupracovať? Budú tvoriví, dohovoria sa v cudzom jazyku? Budú vedieť prejaviť svoj názor? Majú vzťah k životnému prostrediu?...Oslovme firmy a rôzne organizácie v našom okolí, zistíme, čo od vzdelávania žiakov očakávajú, akých odborníkov potrebujú a čím môžu ku kvalitnej edukácii prispieť.
Školy vyššieho typu: obstoja naši žiaci v konkurencii, na skúškach? Poznajú svoje možnosti, svoj učebný štýl?
Spolupracujme so školami v okolí, kontaktujme našich žiakov pri príležitosti organizovania rôznych projektov, súťaží...
Štát: plníme štátny vzdelávací program, jeho osnovy? Akých občanov vychovávame?
Naše projekty a aktivity by mali súvisieť so životom, aby sa deti učili aktívne zapájať do riešenia problémov, aby vnímali svoje okolie a potreby ostatných
Zriaďovateľ: dodržiavame program KZK- spĺňame jeho Štandardy? Sme spolupracujúci, tvorivý  a aktívny tím? Majú žiaci a rodičia záujem o školu, pribúdajú nám žiaci?
Pedagogický zbor: máme dostatok pomôcok na vyučovanie, podporuje nás a dôveruje nám vedenie, hovorí o plánoch školy, tvorí ich s nami? Máme možnosť sa vzdelávať? Poznáme a realizujeme Päť odporúčaní pre dokonalé vyučovanie? (Turek, 2008)
· Učitelia sa zaujímajú o žiakov a ich učenie
· Učitelia ovládajú predmety, ktoré vyučujú, a vedia ako tieto predmety vyučovať
· Učitelia sú zodpovední za riadenie a monitorovanie procesu učenia sa žiakov
· Učitelia sa systematicky zamýšľajú nad svojou prácou a učia sa zo skúseností
· Učitelia sú členmi učiteľských združení

Autoevalvácia je veľmi dôležitá súčasť života každej školy. Musíme poznať svoje silné a slabé stránky. A problémy sa nám bude dariť riešiť len vtedy, ak sa o nich otvorene budeme zhovárať a spoločne hľadať riešenie. To sa však na hodnotenie nesmieme pozerať len ako na proces hľadania vinníkov. Z čoho iného sa lepšie poučíme ako z chýb? Naučme sa poďakovať tomu(rodič, kolega, inšpekcia, žiak...), kto nás na chybu upozornil a nebojme sa ho na jeho názor spýtať a diskutovať o ňom. A napokon, nehľadajme iba chyby. Za svoje presvedčenie je potrebné sa zasadiť, nájsť správne argumenty. Oceňme to, čo sa nám darí a oslávme svoju výnimočnú prácu a svoje výnimočné postavenie.

V škole pôsobilo Regionálne vzdelávacie centrum programu Krok za krokom, organizovalo niekoľko kvalitných vzdelávacích aktivít v roku. V roku 2026 sme boli zaradení do EDUHUBOV (nahradili RCPÚ: Regionálne centrá pomoci učiteľom): 
      - Alternatívny program Krok za krokom a jeho osobitosti
-Vytváranie prostredia triedy orientovanej na žiaka
-Metódy a formy tvorby triedneho spoločenstva
-Individuálny prístup vo výchove a vzdelávaní
-Interaktívne stratégie učenia a vyučovania
-Hodnotenie ako prostriedok osobnostného rozvoja žiaka
-Partnerstvo a spolupráca školy, rodiny a spoločenstva
-Kritické myslenie
-Kooperatívne učenie
-Projektové vyučovanie
-Čítanie s porozumením
      - Práca s internetovou žiackou knižkou 
      - eTwinningové projektovanie
      - Inklúzia žiakov so špeciálno-pedagogickými potrebami
      - Bádanie a výskum ako forma aktívneho poznávania
      - Projektovanie ako vyučovacia metóda

